GOSIP DENGAN PEMBANTU PERIBADI - KAKAK DATO' SERI VIDA TAMPIL BERSUARA

Kita semua mengetahui yang pembantu peribadi Dato' Seri Vida, 46, iaitu Ahmad Iqbal Zulkefli, 23, ada membuat pengakuan bahawa dia tidak menolak sekiranya ditakdirkan berjodohan dengan Dato' Seri Vida.

Malah, ibu Iqbal yang berusia 49 tahun juga tidak menolak sekiranya pengasas Vida Beauty itu dijodohkan dengan anak lelakinya dan menjadi menantunya.

Bagaimanapun, anak perempuan Dato' Seri Vida yang berusia 12 tahun, CIk B, melalui kapsyen yang ditulis di Instagram,  awal-awal lagi menolak untuk menerima Iqbal menjadi bapa tirinya.

Terkini, orang kuat Dato' Seri Vida iaitu kakaknya Azizah Othman, 47, atau lebih dikenali sebagai Mak Jah juga hairan dengan gosip yang timbul.

Dia memberitahu yang dia  ada menghubungi pembantu peribadi adiknya, Iqbal bagi mendapatkan penjelasan mengenai kontroversi yang timbul.

Klik untuk gambar besar
IKBAL BERSAMA IBUNYA

Bagaimanapun, dia tidak mendapat kerjasama yang baik dari Iqbal dan berharap gosip itu tidak terus disensasikan kerana ia mampu mencalarkan reputasi usahawan popular itu.

"Saya ada menghubungi Iqbal bagi mendapatkan penjelasan mengenai gosip yang timbul, namun gagal mendapatkan kerjasama daripada pihak beliau.

"Hubungan mereka sekadar majikan dan pekerja, namun dimanipulasikan oleh pihak tidak bertanggungjawab.

"Gosip yang timbul ini mampu mencalarkan imej Datuk Seri Vida sebagai usahawan kosmetik, kerana saya bukan saja memandang dari sudut peribadi, sebaliknya dari aspek kerjaya juga.

"Saya tidak mahu orang memandang rendah terhadap beliau kerana sering terpalit dengan gosip sebegini.

"Bagaimana beliau yang mempunyai reputasi tersendiri boleh mempunyai hubungan dengan pembantu peribadinya pula?," katanya.

Bagi Mak Jah, isu itu tidak perlu disensasikan kerana tuan punya badan tidak ada di tanah air kerana menunaikan ibadat umrah.

"Kalau boleh, memang lebih baik tunggu sehingga beliau pulang daripada umrah, tetapi saya tidak mahu perkara ini disensasikan lagi.

"Biarlah Dato' Seri Vida beribadat dengan tenang dan jangan membebankan dirinya dengan gosip sebegini," ujarnya.

Apa yang menarik, Dato' Seri Vida ada memberitahu bahawa siapa saja lelaki yang bakal dikahwininya perlulah direstui anak dan kakaknya.

Sebenarnya, mungkin terlalu awal untuk perkara ini dibangkitkan, namun jika Iqbal benar-benar serius, dia haruslah bekerja keras membuktikan keikhlasan hatinya untuk mengelakkan tanggapan negatif masyarakat.

Apatah lagi, Dato' Seri Vida baru saja berpisah dengan suaminya yang ketiga. Anda rasa?

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 GAMBAR - DIANA DANIELLE HAMIL ANAK KEDUA?

Terkini, ada berita baru yang disampaikan melalui forum cari, Diana Danielle didakwa kini sedang hamil anak kedua. Bagaimanapun, sejauh mana kebenarannya kami belum pasti kerana hanya empunya badan sahaja yang tahu mengenai perkara ini.

Jika benar Diana kini sedang hamil, tahniah kami ucapkan.

Klik gambar untuk size besar

Sumber: Forum Cari

Foto kredit: Diana Danielle IG Viruzhead IG & Sufina Halim IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FESYEN DI AME 2021: VIDA DISAMAKAN DENGAN WATAK DALAM DRAGON BALL - CHE TA PULA TAK KISAH DIKRITIK

Anugerah MeleTOP Era 2021 (AME2021) yang berlangsung di Pusat Konvensyen Antarabangsa Putrajaya (PICC) itu telah pun berlabuh tirainya malam tadi dengan menobatkan penyanyi Khai Bahar dinobat sebagai Top Top Meletop bagi kategori Lelaki, manakala Top Top MeleTOP bagi kategori Wanita pula dibolot penyanyi Shiha Zikir.

Pelbagai gaya penampilan para selebriti pada acara tersebut. Namun apa yang menarik perhatian adalah penampilan Datuk Seri Vida yang hadir bersama anak perempuannya, Cik B. Usahawan sensasi itu tampil dengan busana merah jambu rekaan pereka fesyen tempatan Razman Razmi.

Diruangan komen perkongsian foto busananya itu, ada netizen menyamakan fesyen Vida itu dengan watak dalam anime bersiri popular Dragon Ball iaitu Majin Buu.

Seperti sudah dijangka, ada yang mengecam Vida tidak sedar diri apatah lagi sudah tua tetapi mengenakan pakaian seperti itu. Malah, ada yang menyangkakan pada awalnya Aina Abdul, rupanya Datuk Seri Vida. Tidak kurang juga, ada yang mengatakan fesyen Vida semakin hari semakin pelik serta beristighfar melihat penampilannya itu.

Klik untuk gambar besar

Selain Vida, penampilan Rozita Che Wan atau lebih mesra disapa Che Ta turut menjadi perhatian ramai apabila menggayakan busana ala 'tudung saji' dan mengatakan pelakon itu seakan cuba mengikut fesyen penyanyi Aina Abdul. Bagaimanapun, Che Ta berkata dia cuba menggayakan busana yang sesuai mengikut tema.

"Pakaian saya yang 'unik' ini mengikut tema majlis anugerah pihak penganjur. Tak sangka juga, ia jadi perhatian ramai. Lagi pula, saya hadir pun kerana menjadi penyampai anugerah.

"Apapun, kalau ada orang nak mengata atau mengecam mengenai pakaian ini, saya biasanya tidak membaca komen yang ditulis netizen. Biarlah, mereka nak cakap apa pun sebab saya memang tak baca komen itu," katanya.

Dalam perkembangan lain, ditanya dirinya yang dilihat masih laris dan relevan dalam industri, Che Ta meluahkan rasa syukur dikurniakan rezeki dalam lakonan serta diberi karakter sesuai.

"Saya tidak melihat wujudnya persaingan kepada pelakon pada usia yang sama dengan saya sekarang untuk watak-watak sebagai wanita berkerjaya dan ibu. Bagi saya, karakter begini cukup sesuai dengan kami.

"Jadi, saya amat bersyukur dengan rezeki diperoleh ini dan alhamdulillah jadual kerja pun memang sibuk. Pada sambutan Syawal ini juga, rasanya saya baru berkesempatan menghadiri satu majlis rumah terbuka walaupun baju raya ada banyak lagi yang belum dipakai," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR BERITA MENINGGA DUNIA - ITO BLUE GANG NAFI DIRINYA, TAPI ITO LAIN

Baru-baru ini, tular sebuah khabar angin mengatakan penyanyi Blues Gang, Ito Mohd, 70, meninggal dunia. Ito ketika dihubungi menafikan individu yang meninggal itu adalah dirinya, sebaliknya Ito lain yang tinggal di Durian Tunggal, Melaka.

Ito atau nama sebenarnya Mohd Arif Kendut berkata, kejadian itu tidak disengajakan apabila terdapat individu yang memiliki nama sama sepertinya.

"Ito lain yang meninggal dunia, bukan saya. Arwah juga dikenali ramai dengan panggilan Ito. Mukanya pun iras-iras saya. Jadi apabila keluar berita ini, orang ingat saya yang meninggal dunia. Saya pun tak pernah jumpa arwah, tapi memang dah lama tahu mengenai dia," jelas Ito kepada Harian Metro.

Tambah Ito, dia menerima banyak panggilan telefon dan mesej WhatsApp daripada pelbagai pihak semalam bertanyakan kesahihan perkara itu. Berita itu tersebar meluas menerusi media sosial sejak semalam sehingga membuatkan Ito membuat kenyataan menerusi Facebook.

"Apabila tular kata Ito Blues Gang meninggal, ia terus jadi heboh. Saya tak marahkan mana-mana pihak kerana ini hanya salah faham," ujarnya.

Menurutnya, dia tiada apa-apa masalah berkenaan perkara ini dan memilih untuk membuat penafian menerusi media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI REAKSI ALIF SATAR BILA ISTERI DIKATA TAK LAWA

Pelakon dan penyanyi Alif Satar menerusi laman Instagram miliknya telah memuat naik foto bersama isterinya, Shadila Halid. Alif berkata tona kulitnya hampir sama cerah dengan isterinya gara-gara sudah lama tidak melakukan aktiviti sukan di luar rumah.

Ramai yang memuji pasangan tersebut mempunyai wajah yang hampir sama serta suka melihat pasangan tersebut yang sentiasa romantis meskipun sudah mempunyai tiga orang cahaya mata. Namun, muncul seorang netizen ini meninggalkan komen kurang enak yang menegur wajah isterinya kerana melakukan aksi muncung 'duck face'.

Komen wanita itu mendapat reaksi daripada Alif yang tampil membalas serta meminta individu berkenaan supaya jangan bersikap biadab. Malah, rata-rata netizen yang lain turut menegur wanita berkenaan jika tiada perkara baik untuk perkatakan lebih baik jangan meninggalkan sebarang komen.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSIAR DALAM EDAH - FIZA ELITE KENA TEGUR!

Fiza Halim kena tegur !

Semuanya gara-gara dia memuat naik foto terbarunya keluar bersiar di Instagram bersama dua anaknya hasil perkahwinan terdahulu (sebelum Adam).

Antara teguran tersebut ialah mengenai tindakan Fiza yang keluar rumah ketika masih dalam tempoh edah. Ada yang berkutbah bagai tokoh
agama, ada yang memberi pendapat peribadi dan ada juga yang memihak pada
 Fiza.

Tegur mereka, Fiza sepatutnya duduk di rumah kerana kemungkinan untuk bekas suami akan kembali rujuk menjadi mudah.

Pendapat anda?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'ANAK COMING SOON' - HAQEIM RUSLI JELAS HANYA BERGURAU

"Ramai yang sudah muat naik video saya akan menimang anak pertama. Semua itu hanya gurauan dengan Aqo, dia yang rakam. Buat masa sekarang belum ada lagi (anak) tetapi kami minta doa anda semua supaya dapat menimang anak pertama.

"Jangan salah faham," itulah kata penyanyi dan komposer muda, Haqiem Rusli yang tampil menjelaskan berhubung khabar angin yang mendakwa isterinya, Anis Sofea, 20, kini sedang hamil.

Haqiem atau nama penuhnya Ridzuan Haqiem Ruslim 24, memberitahu semuanya hanya salah dan faham dan kenyataannya dalam video tersebut hanya gurauan semata-mata.

Baru-baru ini tular khabar angin mendakwa isteri penyanyi lagu 'Tergantung Sepi' itu didakwa sedang hamil anak pertama. Ia berikutan tular video oleh jurufoto Aqo Imram dimana Haqiem seolah memberi bayagan akan menimang anak pertama.

Klik untuk gambar besar

"Anak coming soon (akan lahir)," tutur pelantun 'Mimpi' itu dalam video tersebut yang tular sehingga meraih ribuan komen positif netizen yang rata-ratanya teruja dengan berita gembira itu.

Terdahulu, dalam satu temu bual bersama prgoram hiburan Haqiem berkata belum ada berita baik mengenai cahaya mata namun akan berkongsikan kepada umum jika isterinya disahkan hamil.

Haqiem yang pernah membintangi drama 'Kebaya Kasut Kanvas' itu sebelum ini juga memberitahu masih belum bersedia menimang cahaya mata memandangkan usianya dan isteri masih muda.

Untuk makluman, Haqiem dan Anis selamat bergelar suami isteri di Masjid Raja Haji Fi Sabilillah, Cyberjaya pada 19 November lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAKAM MAHKAMAH DILANTIK UNTUK SELESAI KEMELUT PERKAHWINAN FARAH ASYIKIN

Kemelut perkahwinan Farah Asyikin, 35, gagal diselesaikan oleh pendamai atau hakam dari ahli keluarga yang dilantik oleh Farah dan suaminya, Zaahier Stanle, 38.

Sehubungan itu, Mahkamah Rendah Syariah Wilayah Persekutuan hari ini memerintahkan pelantikan hakam mahkamah sebagai usaha terakhir menyelamatkan rumah tangga mereka.

Hakim Syarie, Umamuddin Yunus membuat keputusan itu selepas mendengar pembentangan laporan hakam (orang tengah) yang dibuat sebelum ini.

Terdahulu, Farah melantik abang iparnya, Kamarul Bahrin Mohamad sebagai hakamnya manakala Zaahier Stanley diwakili oleh rakan baiknya, Hussin Abdul Razak.

Umamuddin menangguhkan kes berkenaan untuk sebutan semula pada 21 Disember ini.

Farah hadir di mahkamah bersama anggota keluarganya dan diwakili peguam syarie Siti Maisyarah Hashim manakala Zaahier diwakili peguam syarie Nurfarhana Abdul Manaf.

Terdahulu, Farah memfailkan penceraian tersebut pada penghujung Oktober tahun lalu.

Farah dan Zaahier yang juga seorang warganegara Afrika Selatan yang berketurunan Melayu Cape berkahwin pada 15 Februari 2013 selepas berkenalan selama setahun menerusi Twitter.

Hasil perkahwinan tersebut pasangan ini dikurniakan seorang cahaya mata lelaki bernama Ebrahim Owais yang berusia 18 bulan.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERKONGSIAN DI IG - MIZZ NINA NAFI ADA KAITAN DENGAN RUMAH TANGGANYA

"Ini bukan kenyataan saya, ini adalah paparan yang dimuat naik semula daripada sebuah aplikasi iaitu Qalbyapp FB (Facebook). Saya sentiasa memuat naik perkongsian sebegini dan bukan pada ketika ini saja," demikianlah tulis selebriti Mizz Nina yang menafikan perkongsian di laman Instagram (IG) baru-baru ini memberi bayangan mengenai status rumah tangganya.

Isteri kepada penyanyi Noh Salleh itu menerusi ruangan komen membidas paparan yang dimuat naik beberapa hari ini memberi gambaran rumah tangganya dikatakan retak menanti belah.

Mizz Nina terus mencetuskan spekulasi hingga ada yang beranggapan hantaran dimuat naik menerusi akaun Instargam (IG) mempunyai kaitan gosip krisis rumah tangga bersama suaminya yang kini menjadi bualan hangat.

Menerusi perkongsian dimuat naik semula Mizz Nina atau nama sebenarnya, Shazrina Azman, 42, berkenaan, ia seolah memberi bayangan yang dirinya kini berdepan dengan situasi sukar dan mengharap petunjuk dari Allah sebagai jalan penyelesaian.

"Sesetengah perkara berlaku dalam hidup, naik atau turun, kesukaran dan dipermudahkan, semuanya Allah hantar sebagai petunjuk adakah kita berada di landasan yang benar.

Klik untuk gambar besar

"Allah tidak berkomunikasi dengan kita seperti berbicara dengan nabi, tetapi ada tanda diberikan untuk kita lihat, renung dan bertindak ke atasnya.

"Bila melakukan sesuatu dan berasa tenang dengannya, itu bermakna kita melakukannya dengan baik dan betul. Itu membawa petanda, Allah sedang membimbing kita.

"Bagaimanapun, jika masih lagi kabur atau berasa was-was apakah berada di jalan yang benar, bacalah ayat Sakeenah, panjatkan doa kepada Allah dan perhatikan sekeliling untuk mencari petunjuk dan apa yang dirasakan," tulisnya.

Untuk makluman, Mizz Nina dan Noh mendirikan rumah tangga pada 2 Julai 2011. Sebelum ini Noh menafikan krisis rumah tangga dialami dan menegaskan bahawa dakwaan itu sebagai berita palsu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTUNANG HARI INI - APA KOMEN HANEZ SURAYA

Memang hangat apabila cinta Hanez Suraya didakwa kembali bertaut dengan kekasih kontroversinya Romie. Lebih hangat ialah apabila mereka berdua didakwa makan bersuap dan gambar mereka berjaya dirakam secara curi.

Malah gosip pertunangannya hari ini di bandar Seremban dengan Romie menambah kontroversi sedia ada apabila ramai yang percaya bahawa cinta Hanez dan Romie sudah putus.

Bagi mengupas kebenaran gosip ini, jom kita ikuti temubual media dengan Hanez.

Klik gambar untuk size besar

MEDIA: Nama Hanez tiba-tiba dikaitkan kembali dengan Romie, malah kalian didakwa akan melangsungkan pertunangan pada hari ini. Komen?

HANEZ: (Terdiam seketika.) Dari mana awak dapat berita itu? Kalau melibatkan hal peribadi seperti ini, saya tidak mahu beri apa--apa kenyataan. Kalau boleh, saya tidak mahu beri sebarang kenyataan pun mengenai benda-benda remeh seperti itu sebab melibatkan hal peribadi.

Kalau awak tanya saya, jawapannya mudah saja. Saya mahu kunci mulut dan tidak akan bercakap walau satu patah perkataan pun mengenai hal itu.

Bukan saya tidak mahu melayan soalan daripada rakan media, tetapi bagi saya, sudah tiba masanya untuk saya tidak lagi berbicara secara terbuka mengenai perkara peribadi.

MEDIA: Adakah sebab utama anda enggan mengulas tentang laporan itu memberi maksud bahawa khabar angin tentang pertunangan anda itu adalah benar?

HANEZ: Tiada komen. Maaf. Saya tidak mahu cakap apa-apa tentang perkara (pertunangan) itu.

MEDIA: Kenapa anda mengambil pendekatan untuk tidak memberikan jawapan yang tepat mengenai gosip itu? Jika benar sekali pun, apa salahnya mengiyakannya saja.

HANEZ: Bukannya apa, sekarang saya sudah tidak berani mahu bercakap benda-benda bersifat peribadi seperti ini.

Pengalaman lepas sudah banyak mengajar saya agar tidak terlalu terbuka untuk berkongsi kisah peribadi dengan orang ramai.

Saya tahu, saya pernah buat buat silap. Akibat sikap terlalu terbuka yang saya pernah lakukan dahulu, dalam tidak sedar, ada pihak yang salah anggap.

Dahulu saya tersilap langkah dalam mengatur perjalanan hidup saya. Sikap sebegitu telah mengguris hati banyak pihak.

Sebab itulah, saya mahu jadikan pengalaman lepas sebagai pengajaran. Saya lebih bersikap mengunci mulut dalam memberikan jawapan berhubung soalan yang berkait dengan privasi.

Lebih baik saya diam. Itu untuk kebaikan perjalanan karier dan nama baik saya juga. Saya harap dengan kedatangan tahun baharu ini, semuanya akan beransur pulih.

Saya tidak mahu lagi mengingati perkara yang membuatkan saya pernah tersadung dahulu. Tahun 2014 benar-benar membuatkan saya berada dalam fasa kegelapan.

Jadi, saya tidak mahu tahun baharu 2015 ini menggelapkan lagi apa yang sudah kelam sebelum ini. Sungguh saya tidak mahu lagi perkara seperti itu berlaku.

MEDIA: Adakah dengan bersikap mengunci mulut akan dapat menepis semua dakwaan gosip seperti itu?

HANEZ: Kalau betul saya mahu berkahwin, saya akan kongsi dengan semua orang. Saya tidak akan sorok perkara baik seperti itu. Kalau setakat gosip-gosip liar seumpama ini, seperti apa yang dikatakan tadi, saya pilih untuk kunci mulut.

Tahun ini, saya sudah pun berumur 30 tahun. Saya sudah cukup matang untuk memikirkan mana yang baik dan mana yang buruk.

Sekarang sudah tidak boleh main-main seperti dahulu. Saya pilih jalan begini sebab saya fikirkan kesannya kepada diri sendiri. Semua gosip ini sebenarnya jika dilayan nanti, bukan hanya akan mengganggu saya, malah orang terdekat seperti keluarga.

Untuk semua, kalau boleh, saya minta janganlah terlalu mendesak saya mengenai hal peribadi. Saya sudah banyak terkesan dengan perkara yang lepas. Jadi, biarkanlah saya begini. Kalau ada berita baik, saya akan kongsikan nanti.

MEDIA: Selepas tidak lama berlakon, bagaimana dengan permulaan tahun baharu anda? Ada apa-apa perkembangan positif yang mahu dikongsikan?

HANEZ: Alhamdulillah, sekarang saya sudah kembali mendapat tawaran berlakon. Semuanya sudah beransur pulih seperti sediakala.

Walaupun alirannya perlahan, tetapi saya tidak kisah, asalkan rezeki saya kembali terbuka. Namun, saya tidak mahu membuat hebahan tentang tawaran lakonan yang datang kepada saya. Biarlah dahulu.

Apa yang boleh saya kongsikan, jika tiada aral melintang, saya akan mula terlibat dengan penggambaran sebuah drama pada penghujung bulan ini, Insya-Allah.

Perkembangan lain, Alhamdulillah orang masih mahu mengambil saya sebagai duta produk di pasaran. Tidak lama lagi, saya bakal muncul sebagai duta produk, jenama apa, biaralah rahsia dulu, sebab perkara ini masih belum rasmi. Tunggulah nanti, saya akan umumkan apabila tiba waktunya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BEBAS DADAH - BERAT ZAMANI NAIK 9 KILO

Dulu kurus, kini makin berisi!

Begitulah perkembangan terbaru Zamani Slam yang kini sedang menjalani rawatan di sebuah pusat pemulihan di ibu negara. Berat badannya dikatakan telah bertambah seberat 9 kilogram.

"Alhamdulillah, dia menunjukkan perkembangan yang memberangsangkan dengan kenaikan berat badan sebanyak sembilan kilogram iaitu daripada 45 kilogram kepada 54 kilogram dalam masa sebulan di pusat pemulihan itu.

Klik gambar untuk size besar

"Namun ia masih di peringkat awal pemulihan, kami sedang berusaha untuk membantu dia untuk pulih sepenuhnya dan kembali kepada masyarakat dengan imej baru," ujar peguamnya, Ahmad Zaharil Muhaiyar ketika ditemui media sebaik sebutan kes dadah penyanyi tersebut tamat di Mahkamah Majistret Ampang, Selangor kelmarin.

"Tugas dan tanggungjawab saya lebih berat kerana masyarakat tidak mahu dia dihukum, sebaliknya masyarakat mahu melihat dia pulih seperti manusia normal lain. Oleh itu, apa yang penting adalah melihat peningkatan kesihatan dia supaya bebas terus dari najis dadah itu," tambahnya dipetik sebagai berkata kepada mStar Online .

Terdahulu, Mahkamah telah menetapkan 10 April depan bagi tarikh sebutan semula kes terhadap dua pertuduhan terhadap Zamani kerana memiliki dan mengambil dadah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES ANAK HAMPIR CULIK - SUDAH 2 BULAN, LUFYA MASIH BELUM BERI KETERANGAN KEPADA POLIS

"Kita (polis) masih menunggu kerjasama beliau (Lufya) dan kita perlu mengambil keterangan anaknya berkaitan kejadian berdasarkan laporan polis dibuat pada Jun.

"Malah, kanak-kanak itu juga kita perlu merujuknya kepada Child Interview Center (CIC) untuk diambil keterangan," kata Ketua Polis Daerah Petaling Jaya Asisten Komisioner Mohamad Fakhrudin Abdul Hamid yang memaklumkan, sudah dua bulan berlalu, pihaknya masih belum merakam keterangan pelakon Lufya Omar bagi siasatan kes cubaan culik anak perempuannya pada 26 Jun lalu.

Sebelum ini, media melaporkan Lufya mendakwa seorang lelaki cuba menculik anak perempuannya, Laana Haura ketika berada di taman permainan rumah mereka di Kota Damansara.

Lufya atau nama penuhnya, Lutfyah Sheikh Omar bersyukur anak dan dirinya selamat, namun dia cedera di muka mendakwa dipukul menggunakan batang kayu.

Wanita itu membuat laporan polis berhubung kejadian di Balai Polis Kota Damansara kira-kira 6 pagi pada 29 Jun lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAUN SAMA NATASHA TAPI PAVITHRA MINTA TUTUP BAHU: "BUKAN SELEBRITI GRED A..."

Pereka fsyen Rizman Ruzaini baru-baru ini menerusi laman Instagram telah berkongsi sekeping gambar memaparkan personaliti masakan YouTube, Sugu Pavithra ketika sesi fotografi tahun lalu dengan memakai gaun sama seperti pelakon Natasha Hudson.

Dalam entri tersebut, Rizman Ruzaini berkongsikan Pavithra kurang selesa dengan gaun tersebut dan pernah meminta agar bahagian terdedah itu ditutup. Perkara tersebut telah menarik perhatian ramai.

"Mengimbas semula betapa elegannya Pavithra memakai rekaan Rizman Ruzaini untuk muka hadapan majalah Pepatung beberapa bulan lalu ketika PKP (Perintah Kawalan Pergerakan). Ini merupakan kali terakhir gaun ini dipinjam untuk sesi promosi sebelum ia dijual.

"Gaun ini dipinjam untuk sesi penggambaran dan mereka turut bersama membawa penata gaya untuk memantau sesi fotografi itu. Malangnya, gaun itu terlalu terdedah untuk Pavithra (sebelah bahagian bahu terdedah dengan hanya menggunakan fabrik jenis tulle yang see-through yang mana wanita itu sendiri berasa kurang selesa.

Klik untuk gambar besar

"Pavithra kemudiannya meminta agar bahunya itu tidak didedahkan dan ditutup dengan sempurna. Penata gaya menghormati permintaan Pavithra dan menggayakannya mengikut keselesaan Youtuber tersebut," katanya.

Pereka itu juga menambah mereka tidak kisah dengan perubahan gaun yang dipakai Pavithra asalkan ia tidak lari daripada rupa asal dres tersebut.

"Kami (Rizman Ruzaini) bersetuju asalkan ia tidak mencacatkan keseluruhan rekaan gaun itu. Pavithra pun bukan selebriti Gred A tapi kami tetap teruja untuk bekerjasama dengannya. Malah kami turut berbangga apabila seseorang individu menggayakan rekaan kami dengan cara yang tersendiri dan elegan," ujarnya.

Sebelum ini, kisah Natasha memakai gaun putih ketika majlis pelancaran sebuah produk pada Selasa mencetuskan kontroversi gara-gara rekaan baju itu yang dilihat tidak sopan untuk digayakan oleh wanita berhijab. Ini kerana menggayakan gaun dengan mendedahkan bahagian bahu serta betis meskipun berlapik dengan kain berwarna kulit.

Walaupun Natasha menjelaskan dia tidak kisah dengan kecaman netizen mengenai perkara itu, namun Rizman Ruzaini melahirkan rasa kekesalan atas tindakan Natasha yang menggayakan gaun tersebut. Menurut pereka itu, tindakan Natasha dianggap telah mencalarkan reputasi dan imej yang dibina mereka sejak 15 tahun lalu.

Penganjur acara dan pengasas produk yang diwakili Natasha kemudian mempertahankan aktres tersebut dengan menasihati Rizman Ruzaini agar tidak mudah melatah dna menghentam pembeli pakaian mereka.

Dalam masa yang sama, Natasha turut menuntut pereka itu membuat permohon maaf malah berpendapat kenyataan yang dibuat Rizman Ruzaini adalah hanya kerana dia bukan selebriti Gred A yang sering memakai persalinan pereka popular tersebut.

www.myartis.com / Sumber & foto: Rotikaya, mStar & Instagram Rizman Ruzaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NUR KE LAYAR PERAK - RELEVANKAH USTAZ MAHADI DIHIDUPKAN KEMBALI?

"Tentunya kami berdepan dilema, saat ini, memikirkan cara untuk menghidupkan semula watak Ustaz Hamadi yang mati dalam Nur 2.

“Selain Amyra dan Azhan Rani, kami juga akan mengekalkan barisan pelakon asal seperti Syafiq Kyle, Noorkhiriah dan Azar Azmi,” jelas pengarah dan penerbit, Shahrulezad Mohameddin, yang mengesahkan drama popular, Nur, bakal difilemkan.

"Selepas sekian lama mengarahkan drama untuk siaran televisyen, saya kini bersedia menyahut cabaran menduduki kerusi sutradara filem pula.

"Saya berasakan, inilah masa yang tepat untuk saya berbuat demikian, apatah lagi minat orang ramai terhadap drama yang menemui penonton TV3 selama dua tahun berturut-turut itu masih kuat,” tambahnya dipetik sebagai berkata di mana ia akan diterbitkan oleh syarikat produksi miliknya, Radius One Sdn Bhd dengan kerjasama Primeworks Studios.

Untuk makluman, filem Nur dijangka menjalani penggambaran Mac 2020

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERBEDAHAN TEBUK BADAN - HAFIZ HAMIDUN SUDAH SERIK

Hafiz Hamidun, 32, yang baru-baru ini menjalani pembedahan membuang air dalam paru-paru disebabkan pneumonia yang dilaluinya menyifatkan pengalaman tersebut sangat mengerikan.

Ini kerana menurut Hafiz, walaupun dibius, dia masih dapat merasai sesuatu yang tebal seperti pen dimasukkan ke tulangnya ketika doktor menebuk belakang badannya.

"Saya tak tahu bagaimana untuk menggambarkannya, tetapi ia sangat mengerikan. Walaupun dibius, saya masih dapat merasakan sesuatu dimasukkan dalam badan.

"Lebih membuatkan saya cemas apabila doktor memberitahu tersalah tebuk untuk kali pertama dan kedua. Mujur untuk kali ketiga, doktor menebuk tempat yang sepatutnya," ujarnya dipetik sebagai berkata.

Tambah penyanyi lagu 'Jodoh Berdua' itu, kira-kira 1.5 liter air dikeluarkan dan kini paru-parunya mempunyai kira-kira 600 mililiter air.

Selepas menjalani pembedahan itu, Hafiz terpaksa menahan rasa tidak selesa selama lima hari apabila perlu tidur dalam keadaan tiub yang masih dipasang.

--- IKLAN ---

Terdahulu, Hafiz dimasukkan ke sebuah hospital pada 5 Jun lalu selepas berulang kali demam apabila sering bercuti ke luar negara tanpa pengambilan makanan tambahan, selain kerap menjalani aktiviti di luar.

Hafiz dimasukkan ke wad selepas bacaan platelet darahnya mencatat penurunan sedangkan suhu badan masih panas.

Disebabkan penyakit itu, berat badan Hafiz susut mendadak sehingga 10 kilogram berbanding berat asalnya iaitu 62 kilogram.

Hafiz juga menganggap, kesakitan yang dilaluinya itu mengajarnya supaya menghargai diri.

"Pengalaman sakit itu membuatkan saya serik dan tidak mahu melalui proses pembedahan seperti itu lagi.

"Saya terpaksa menjalani pemeriksaan sinar X dan diambil darah setiap hari, selain perlu mengambil ubat yang banyak untuk memastikan tubuh kembali sihat," jelasnya.

Dalam perkembangan lain, Hafiz kini sedang mempromosikan single baharunya berjudul 'Marhaban'.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GEGAR VAGANZA - HAIL AMIR PUJI INISIATIF ASTRO

Penyanyi 'evergreen' yang amat popular satu ketika dahulu, Hail Amir memuji inisiatif Astro menerbitkan rancangan Gegar Vaganza yang masuk musim kedua semalam. Menurut Hail, rancangan tersebut sedikit sebanyak dapat membantu artis yang kurang 'job' untuk terus menyanyi dan mencari rezeki.

Klik gambar untuk size besar

Photo oleh: Man Lada

"Ia bagus untuk penyanyi kita yang tiada job kerana ia mengetengahkan mereka kembali ke kaca TV dan sekaligus memberi mereka publisiti.

"Dengan cara itu, masyarakat akan ingat mereka kembali dan peluang untuk membuat persembahan pastinya akan bertambah banyak," ujarnya ketika di temui myartis di Ibu Negara.

Bagaimanapun, Hail mencadangkan agar tiada batasan had usia seseorang artis untuk menyertai rancangan tersebut. Dengan cara itu, ia akan membuka lebih banyak peluang kepada artis-artis lain mencari rezeki.

Ditanya apakah beliau berminat menyertai Gegar Vaganza, kata penyanyi itu dia merasakan tidak sesuai baginya memandangkan ia memerlukan komitmen yang tinggi. Tambahan pula dia mempunyai banyak undangan nyanyian yang perlu dipenuhi termasuk masalah masa yang terhad.

Untuk info, Gegar Vaganza semalam memulakan konsert pertamanya dengan menampilkan 12 artis 'one hit wonder' dan 'evergreen' iaitu Amir Ukays, Acong Sweetchild, Zul Handy Black, Nassier Wahab, Nizam Laksamana dan Ezad Exist, Siti Nordiana, Ezlynn, Azian Mazwan Sapuan, Sheeda, Haiza dan Faradhiya.

Dipenghujung konsert tersebut, tiada penyingkiran dilakukan di mana kesemua artis yang membuat persembahan berjaya layak kepusingan kedua minggu hadapan.

Photo oleh: Man Lada

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HUKUMAN DITANGGUHKAN: "INSYA-ALLAH, ALLAH SWT PERMUDAHKAN" - FARID KAMIL

Nampaknya pelakon dan pengarah Datuk Farid Kamil Zahari boleh menarik nafas lega apabila dapat menangguhkan pelaksanaan hukuman sembilan bulan yang dikenakan terhadapnya atas tuduhan menggunakan dadah jenis ganja Tetra Hydrocannibol (THC) Januari tahun lalu. Dalam pada itu, Farid berharap agar segala proses terhadap dirinya akan dipermudahkan: "Insya-Allah, Allah SWT Permudahkan".

Hakim Datuk Ab Karim Ab Rahman membenarkan permohonan Farid, 38, yang juga bapa kepada dua cahaya mata itu selaku pemohon dalam prosiding di Mahkamah Tinggi di Shah Alam, hari ini. Farid sudah menjalani hukuman itu di Penjara Kajang selama 35 hari sejak 15 Mei lalu.

Dalam keputusannya itu, Hakim Ab Karim turut memerintahkan pelakon utama filem 'Lagenda Budak Setan' itu membayar jaminan RM10,000 dengan seorang penjamin serta pasport diserahkan ke mahkamah sehingga kes selesai. Selain itu, Farid diarahkan melaporkan diri di balai polis berhampiran kediamannya sebulan sekali.

Klik untuk gambar besar

Dalam prosiding itu, adik Farid, Fadzil hadir sebagai penjaminnya manakala isterinya, Datin Diana Danielle tidak kelihatan di galeri awam. Selepas tamat prosiding itu, Farid dibawa keluar oleh polis mahkamah dan beliau dilihat hanya tersenyum apabila pihak media menyoalnya.

Pada 15 Mei lalu, Farid dikenakan hukuman penjara sembilan bulan oleh Mahkamah Majistret Petaling Jaya atas kesalahan mengguna dadah jenis THC dan diperintah berada di bawah pengawasan Agensi Antidadah Kebangsaan (AADK) selama dua tahun. Dalam prosiding itu juga, mahkamah tidak membenarkan permohonan pihak pembelaan untuk penangguhan pelaksanaan hukuman. Berikutan itu, Farid dibawa ke Penjara Kajang dan hukuman penjara berkenaan diperintah bermula tarikh sabitan, iaitu pada hari sama.

www.myartis.com / Sumber & foto: Astro Gempak & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA ILYA NIKAH 23 DISEMBER INI DI AUSTRALIA

Mendedahkan bakal mendirikan rumah tangga dengan lelaki Australia, 23 Disember ini, pelakon Raja Ilya berkata, dia dan bakal suaminya yang mahu dikenali sebagai TWG akan bernikah dalam satu majlis tertutup di Perth, Australia dengan kehadiran 100 tetamu.

"Alhamdulillah saya bakal melangkah ke gerbang perkahwinan selepas dia datang ke Malaysia secara mengejut untuk melamar serta mengadakan majlis pertunangan di Pulau Langkawi, Kedah pada 23 Oktober lalu.

"Sebenarnya kami merancang untuk berkahwin sekitar dua tahun lagi. Namun ia bertukar menjadi setahun sebab rasa terlalu lama.

"Namun ketika dia datang ke Malaysia bulan lalu dia ajak saya kahwin sebab katanya tiada sebab untuk tunggu lama memandangkan kedua-duanya sudah bersedia," katanya.

Klik untuk gambar besar

Menurut Ilya, pada 23 Disember ini hanya majlis akad nikah saja dilakukan manakala acara resepsi akan diadakan pada tahun depan di Perth dan diikuti di Kuala Lumpur.

Akui pemilik nama sebenar Raja Ramilah Begum Raja Mohammad itu, bakal suaminya adalah ahli perniagaan berusia 37 tahun yang menetap di Perth.

Ditanya tidakkah majlis perkahwinan ini dibuat secara tergesa-gesa memandangkan dia kini sibuk dengan penggambaran drama bersiri, Ilya berkata , tiada sebab mereka menangguhkan perkahwinan terbabit.

"Tiada sebab untuk saya tangguhkan perkara yang baik. Lagipun kami berdua sangat teruja untuk menjalani alam rumah tangga bersama.

"Boleh dikatakan persiapan perkahwinan saya ini hampir 99 peratus dibuat oleh bakal suami dan keluarganya. Kebelakangan ini kami kerap buat panggilan video untuk melakukan persiapan perkahwinan termasuk memilih cincin kahwin.

"Doakan semoga majlis perkahwinan ini berjalan dengan baik dan dipermudahkan," tuturnya yang sudah mengenali jejaka terbabit hampir enam tahun.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI AKUI HIDAP DISLEKSIA, TAK PANDAI INGGERIS

"Tidak ramai yang tahu sisi hidup saya yang tidak tahu berbahasa Inggeris dan disahkan disleksia.

"Disleksia bukannya satu penyakit, tetapi merupakan salah satu gangguan dalam pembelajaran dan mempunyai masalah untuk membaca dan menulis," ujar pengasas kosmetik D’herbs Holdings (M) Sdn Bhd Datuk Aliff Syukri Kamarzaman.

Untuk makluman, Aliff Syukri berkata demikian sebagai berkongsi pengalaman hidupnya sebelum bergelar seorang jutawan. Ini kerana, beliau pernah mengalami enam kali bankrap dan tidak tahu berbahasa Inggeris ketika zaman susahnya.

Oleh sebab itu, akhirnya Aliff Syukri yang turut terkenal dengan panggilan ‘Abang Terlajak Laris’ muncul dengan sebuah buku autobiografinya sendiri berjudul, 'Bermula Sebuah Kisah'.

Buku setebal 175 muka surat dan itu ditulis sendiri olehnya dan beliau mengambil masa enam bulan untuk menyiapkan catatan suka-duka kehidupannya itu.

"Bukan mudah untuk saya bertapak dalam dunia perniagaan selepas melalui pengalaman enam kali bankrap serta disamun ketika mempromosikan produk rumah ke rumah.

"Tujuh tahun saya membina empayar perniagaan untuk bergelar jutawan bukan sesuatu yang mudah, pelbagai pengalaman dilalui yang orang ramai tidak tahu.

"Disebabkan itu, saya terfikir untuk menerbitkan buku yang dianggap ‘diari’ ini sebagai tatapan dan sumber inspirasi kepada orang ramai terutama mereka yang bercita-cita mahu bergelar usahawan," tambahnya.

Aliff Syukri berkata demikian ketika majlis sidang media Pelancaran Buku Autobiografi Bermula Sebuah Kisah di Pesta Buku Antarabangsa Kuala Lumpur di Taman Ekspo Pertanian Malaysia Serdang (MAEPS), baru- baru ini.

Selain Aliff, pengasas Jamu Mak Dara sebelum ini turut menerbitkan buku kisah hidupnya yang pernah merempat di perhentian bas mini sebelum berjaya.

Sumber: Astrogempak - Foto: Aliff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CORETAN ISTERI ALIFF SYUKRI SEMPENA ANNIVERSARY KE-13

"Selamat Hari Kita 10/8/2007-10/08/2020. @aliffsyukriterlajaklaris 13 tahun kita bersama.. menempuh suka duka, pahit manis, walaupun kita mmg selalu bergaduh tapi jodoh kita selalu panjang..... Semoga keluarga yg kita bina ni berkekalan selamanya... kita menjadi hamba yg taat pada Allah.... menjadi contoh yg baik buat anak2 kita...

"Selama kita kahwin kita penat cari duit utk nak mengubah hidup... kita dah ada apa yg kita mahu tinggal bersyukur sahaja... andai kata apa yg Allah pinjam ni suatu hari tiada lagi, kita bersyukurlah sebab kita pernah merasa nikmat senang setelah penat kita berusaha...

"Yg penting kita, anak2 kekal bahgia selamanya..... luv u ❤❤," tulis Datin Seri Nur Shahida yang melayangkan satu dedikasi khas sempena ulang tahun perkahwinannya yang ke-13 bersama usahawan kosmetik, Datuk Seri Aliff Shukri, hari ini.

Klik untuk gambar besar

Dalam entri tersebut, Shahida turut memuat naik sebuah video yang memaparkan kenangan mereka hidup bersama sejak diijabkabulkan sebagai pasangan suami isteri pada 2007. Kata Shahida lagi, dalam tempoh itu juga, banyak pengorbanan yang sudah dilakukan mereka bersama-sama demi mengubah nasib hidup.

Sebelum ini, kisah rumah tangga mereka pernah mencuri tumpuan apabila dikatakan berantakan. Pasangan tersebut mendirikan rumah tangga pada 10 Ogos 2007. Hasil perkahwinan, pasangan tersebut dikurniakan lima orang anak, iaitu,  Ammaar Ahyan, Qadejah El Zahra, Ibraheem Adham, Yusoff Al Qardawy dan Raudhah Arshiyah.

www.myartis.com / Sumber & foto: Astro Gempak & Instagram Datin Nur Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTELEKUNG DALAM TIKTOK - NETIZEN PUJI LEONA TAMPIL MENUTUP AURAT

Jika sebelum ini Kasih Iris Leona sering kali menerima kecaman dek penampilannya yang agak seksi sehingga mengundang rasa kurang senang netizen, terkini anak gadis kepada pelakon Azhar Sulaiman itu dipuji pula.

Leona menerima pujian itu selepas berkongsi video terbaru di aplikasi TikTok dimana dia dilihat tampil memakai telekung berwarna merah jambu sehingga menjadi perhatian.

Melihatkan penampilannya yang sopan itu, ramai yang memuji kecantikan Leona yang dilihat menutup aurat. Tidak kurang juga, ada segelintir mengatakan sejuk mata melihat Leona tampil sedemikian serta mendoakan agar gadis berusia 20 tahun itu menutup aurat dengan sempurna.

Klik untuk gambar besar

Terdahulu, Azhar meluahkan rasa hairan apabila anaknya itu menjadi perhatian serta menyifatkan kecaman diterima Leona seperti seorang selebriti.

Malah, Azhar mengatakan apabila anaknya berpakaian sopan netizen tidak berkata apa-apa tetapi apabila berseluar pendek ramai pula netizen mengecam.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA RUDAINI: "MOMMY SENTIASA HANTAR & TUNGGU SELAGI ADA HAYAT..."

Pelakon Rita Rudaini menerusi laman Instagram telah berkongsi foto dua anaknya, Airit Rayyan Rizqin dan Airin Qaqa Arjuna yang dipercayai diambil selepas menunaikan solat Jumaat kelmarin. Perkongsian itu dibuat menerusi sebuah entri di akaun Instagram miliknya buat tatapan umum.

Menurut Rita, dia akan sentiasa menghantar dan menunggu anak-anaknya menunaikan solat Jumaat selagi hayat dikandung badan: "Mommy sentiasa hantar dan tunggu selagi ada hayat, kenangan paling mahal yang tak boleh diulang kembali," tulisnya di ruangan kapsyen.

Perkongsian itu mendapat perhatian dari para pengikutnya di ruangan komen. Rata-rata mereka memuji semangat dan cara Rita mendidik anak-anaknya: "Kadang-kadang terharu tengok sis..tabahnya seorang ibu sanggup tunggu anak untuk bekalan akhirat. - "Bagusnya Rita, seorang ibu yang kuat. - "Rajinnya Mommy, Insya-Allah jadi anak-anak soleh," tulis netizen.

Untuk makluman, Rita pernah mendirikan rumah tangga dengan pemain bola sepak, Mohd Aidil Zafuan pada tahun 2008. Namun, rumah tangga mereka menemui titik noktah lima tahun selepas itu. Hasil perkahwinan itu, mereka dikurniakan dua anak lelaki iaitu Airit Ryyan Rizqin, 11, dan Airit Qaqa Arjuna, 9.

Klik untuk gambar besar

www.myartis.com / Sumber & foto: Astro Gempak & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAWA IBU & KELUARGA UMRAH: "WALAUPUN TERUJA... ADA RASA RISAU" - WANY

"Memang saya sangat teruja nak bawa ibu tunai umrah bersama-sama. Sebab sejak dulu lagi saya rancang nak bawa ibu tapi tahun ini baharu ada kesempatan. Selain ibu, ada ahli keluarga lain termasuklah datuk dan nenek saya akan turut serta. Walaupun saya teruja tapi dalam masa yang sama ada rasa risau.

"Bukan nak doa perkara yang tidak baik berlaku tapi bimbang kalau apa-apa masalah memandangkan saya bertanggungjawab yang menguruskan segalanya," kata penyanyi Wany Hasrita.

Dalam keterujaan membawa ibu, Norita Jaafar dan keluarga menunaikan umrah hari ini, Wany meluahkan rasa bimbang namun berharap penjalanan mereka akan dipermudahkan. Menurut Wany atau nama sebenarnya Nurshazwany Hasrita Hasbullah, 28, kerisauan itu timbul disebabkn dia yang bertanggungjawab menguruskan segala persiapan mereka ke Tanah Suci Makkah.

Selain Wany sekeluarga, penyanyi Amira Othman serta keluarganya juga pergi mengerjakan umrah pada hari yang sama selama 10 hari bermula Isnin. Sebelum ini, Wany pernah meluahkan rasa kecewa apabila hasrat untuk membawa ibunya menunaikan ibadah haji pada musim itu tidak kesampaian.

Klik untuk gambar besar

Sementara itu dalam perkembangan lain, Wany memberitahu dia akan menyertai misi kemanusiaan ke sempadan Syria-Turki bersama penyanyi Khai Bahar buat kali pertama pada April Depan. Penyanyi lagu 'Menahan Rindu' ini mengakui dia ada sedikit berasa takut tetapi ibunya sentiasa memberi sokongan dan kata semangat untuknya.

"InsyaAllah pada April nanti saya akan ke sempadan Syria-Turki untuk melaksanakan program Syria Care bersama Khai Bahar. Ini merupakan kali pertama saya akan sertai misi kemanusiaan.

"Perasaan takut tu ada dan walaupun saya tak pernah luahkan pada ibu tapi dia tahu. Ibu ada cakap saya pergi pun bukan untuk seronok. Dan kalau ada sesuatu yang tidak diingini berlaku di sana, itulah yang terbaik dan takdir saya," ujarnya.

www.myartis.com / Sumber & foto: mStar & Instagram wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAMIL 3 BULAN - MEGAT MENTOR 7 BAKAL BERGELAR BAPA

"Saya dapat tahu berita ini sehari selepas hari jadi pada 15 Ogos lalu. Jadi, saya anggap ini hadiah 'birthday' saya. Sebaik mendapat tahu, saya dan isteri sangat teruja. Bayangkanlah, kami sepatutnya berbulan madu di Indonesia selepas berkahwin, tetapi hajat tak kesampaian.

"Tidak mengapa... Kami beroleh rezeki lebih besar. Saya tidak sabar menimang cahaya mata sulung ini," tutur protege kepada Aizat Amdan dalam program realiti 'Mentor 7', Megat Adzuan Mazlan yang berkongsi berita bakal bergelar bapa, tidak lama lagi.

Teringin anak lelaki, Megat Adzuan, 25, memberitahu, isterinya hamil tiga bulan. Keterujaan Megat Adzuan yang bernikah dengan pensyarah, Nural Bania Bahari, Jun lalu, terserlah apabila dia banyak berkongsi mengenai anak di Facebook

Megat Adzuan yang juga rakan duet Amylea Azizan dalam lagu tema drama Nur 2, Tetap Kamu, merancang menghasilkan single untuk anaknya: "Selepas kami tahu jantina anak, dalam sebulan atau dua bulan lagi, kami akan mencari namanya.

Klik untuk gambar besar

"Kemudian saya akan cuba mencipta lagu untuk bayi ini. Tidak sabar hendak buat lagu untuk ‘baby’, malah isteri gembira apabila diberitahu niat saya ini," katanya yang popular dengan lagu 'Cintaku' dan masih aktif bergerak sebagai pemuzik jalanan.

Tidak pernah berhenti 'busking', Megat berkata, dia perlu bekerja lebih kuat untuk menampung keluarga: "Disebabkan bakal menimang anak, saya perlu kerja lebih kuat. Apatah lagi, saya dan isteri adalah perantau di bandaraya ini.

"Jadi, saya perlu berusaha lebih kuat. Alhamdulillah, selepas mendapat tahu isteri hamil, rezeki kami murah. Ada saja tawaran datang. Malah, saya sudah ada 'job' sehingga akhir tahun ini... Saya percaya ini semua rezeki anak".

www.myartis.com / Sumber & foto: Berita Harian & Instagram Megat Adzuan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUBAAN SAMUN - 'TINTED CERMIN' SELAMATKAN DIRA ABU ZAHAR

"Subhanallah... Bila Jalan singkat jadi pilihan hidup, ada yang terleka bahawa ada kehidupan lain yang terkesan. Yes, cubaan untuk menyamun Tapi nasib saya sedikit baik, sebab: 1. Allah masih sayang kan saya 2. Tinted kereta sedikit membantu - Impak cermin pecah tidak Lah teruk mana. 3. Tindakan Cepat tidak panik ( hasil didikan dive master supaya Jgn Cepat panik ketika dalam laut dalam), bikin usaha Si penyamun jadi Sia-sia.

"Misi sang penyamun gagal!! Jadi, anda semua pls berhati2. Jangan leka. Semangat kene kuat k. Walau apa pun berlaku. Kepada sang penyamun, Maaf.... Tidak semua yang Kita rancang akan terlaksana. Jgn lupa Allah SWT Maha.... Jaga diri anda," demikian kata pelakon Dira Abu Zahar selepas berdepan detik cemas apabila cubaan samun ke atas dirinya gagal.

Klik gambar untuk size besar

Meskipun cubaan samun itu gagal, namun kereta miliknya mengalami kerosakan di bahagian cermin akibat dihentak dengan benda keras. Hanya tinted yang ditampal dicermin tersebut berjaya memperlahankan penyamun kerana cermin itu tidak pecah berderai sebagaimana kebiasaannya.

Apapun, tahniah diucapkan pada Dira kerana tidak panik dan mengambil langkah keselamatan terhadap keretanya, terutama dibahagian cermin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AL-FATIHAH - BEKAS PEMAIN DRAM UG14 KEMBALI KE RAHMATULLAH

Takziah kami ucapkan kepada ahli keluarga bekas pemain dram kumpulan rock era 1990-an, UG14 iaitu Syed Hanafi Syed Abdullah, 54, atas pemergiannya yang meninggal dunia di Hospital Sultanah Aminah, Johor Bahru jam 9.15 malam tadi akibat masalah buah pinggang.

Anak sulungnya, Syed Mohd Syafiq, 26, berkata, bapanya yang lebih dikenali dengan panggilan Hafiz juga mempunyai masalah jantung pada 2015 dan  menjalani pembedahan dalam tahun yang sama.

"Dalam tempoh itu, keadaan ayah masih stabil sehinggalah hujung tahun lalu dia dikesan mempunyai masalah buah pinggang pula. Ayah mula menjalani dialisis awal tahun ini dan sejak itulah keadaan kesihatannya mula merosot. Badan semakin kurus dan berjalan serta bercakap pun sangat perlahan. Ia berbeza ketika sakit jantung kerana dia masih boleh bekerja dan boleh bermain drum," katanya.

Menurut Syed Mohd Syafiq, keadaan yang kritikal membuatkan bapanya dimasukkan ke hospital untuk rawatan susulan: "Ayah tak boleh membuang air kecil dengan normal selain keadaannya lemah. Darah kotor dalam badan pula terlampau banyak.

"Selain itu, ada kuman dalam badan yang gagal dikesan doktor. Sepatutnya perut arwah akan ditebuk untuk dimasukkan tiub kerana dia tak boleh membuang air kecil dengan normal," katanya.

Klik untuk gambar besar

Syed Mohd Syafiq berkata, dia serta ibu dan tiga lagi adiknya menerima ketentuan Ilahi yang menjemput pulang bapa mereka ketika Ramadan. Jenazah dimandi dan disolatkan di Hospital Sultanah Aminah sebelum dikebumikan di Tanah Perkuburan Islam Kebun Teh, Johor Bahru pagi hari ini.

Sementara itu, penyanyi UG14, Abdul Wahab Zainudin atau Wom ketika dihubungi berkata, kali terakhir dia berjumpa arwah ialah mengadakan busking di Bukit Bintang, Kuala Lumpur: "Saya sempat berbual dengannya menerusi telefon dua hari lalu.

"Dia minta saya sampaikan salam kepada semua sahabat yang lain. Kami sama-sama berkongsi susah dan senang untuk menghasilkan album pertama UG14. Dia seorang pemuzik yang sangat teliti dalam kerja-kerjanya," katanya yang terkilan tidak dapat melawat jenazah Hafiz kerana Perintah Kawalan Pergerakan Bersyarat (PKPB).

Allahyarham dan Wom menganggotai kumpulan UG14 bersama Chico (gitar), Ijam (bass) dan Teddy (keyboard). Mereka popular dengan lagu 'Bunga Larangan' pada pertengahan tahun 1990-an dan kekal diminati sehingga kini.

Selain bersama UG14, beliau mempunyai kerjaya tetap sebagai pemain drum untuk kombo Orkestra Yayasan Warisan Johor. Selain itu, Hafiz juga adalah salah seorang pemimpin orkestra dalam kombo Orkestra Yayasan Warisan Johor. Allahyarham juga abang kepada Ajid, penyanyi kumpulan GET dan saudara tiri kepada pemain gitar Search, Din dan Kid.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL TIMANG ANAK KELIMA - JAMAL ABDILLAH TERINGIN ANAK PEREMPUAN LAGI

Bakal menimang cahaya mata kelima... demikianlah berita gembira yang dikongsikan penyanyi legenda tanah air, Datuk Jamal Abdillah apabila isterinya, Datin Zai Izzati, 26, kini hamil 12 minggu.

Jamal meluahkan rasa syukur apabila sekali lagi diberikan rezeki untuk menambah zuriat pada usia 62 tahun. Ia merupakan cahaya mata ketiga Jamal hasil perkongsian hidup bersama Izzati.

"Alhamdulillah, syukur dengan rezeki yang ALLAH bagi. Kalau boleh, saya nak anak perempuan lagi kerana dah ada tiga anak lelaki sebelum ini," katanya kepada Wafa TV.

Klik untuk gambar besar

Sementara itu, Izzati turut meluahkan kegembiraan sama apabila hamil lagi selepas melahirkan cahaya mata keduanya, El Issac Yamani pada 11 November, tahun lalu: "Alhamdulillah saya kini hamil 12 minggu. Lepas ini bertambah lagilah kerja," ujarnya sambil tersenyum.

Untuk makluman, Jamal dan Izzati mendirikan rumah tangga pada 1 April 2017. Selain El Issac, pasangan ini mempunyai seorang lagi cahaya mata yang diberi nama Nur Azura Yamani, 1.

Manakala menerusi perkahwinan terdahulu, Jamal dikurniakan dua cahaya mata lelaki iaitu Osama Yamani, 20, dan Ahmad Zaki Yamani, 15.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STATUS IG MADU TIMBUL SPEKULASI : "DIA BELI JIWA SAYA & ANAK" - IZREEN

Isu perkahwinan pelakon Izreen Azminda, 32, dengan pemuzik bernama Ude, 29, itu sehingga hari ini masih lagi menjadi bualan netizen walaupun sudah lebih seminggu berlalu.

Malah ada juga yang tertanya, bagaimana Izreen boleh terpikat dengan suami orang serta rela untuk hidup bermadu?

Menurut Izreen, kasih sayang yang diberikan oleh Ude terhadap beliau dan anaknya, Adrian Umar membuatkan pintu hati Izreen terbuka untuk berkahwin lagi.

"Benda pertama adalah, dia boleh beli jiwa saya dan anak saya. Saya dikenali sebagai artis yang bukan mengejar wang ringgit dan saya tak kisah akan soal itu. Pada saya, harta dan wang ringgit boleh sama-sama mencari, tetapi kasih sayang itu mahal harganya.

Klik untuk gambar besar

"Walaupun saya reda dengan takdir terpaksa berkongsi hidup dengan wanita lain, saya anggap ini akan pengorbanan untuk mempertahankan cinta kami juga.

"Pada saya, ini adalah takdir saya dan kena hadap meskipun orang akan mengata macam-macam. Sampai masa, orang akan senyap dan kita akan teruskan hidup macam biasa sahaja mengikut cara kita.

"Saya sudah semakin reda dengan perkongsian ini dan walau muda, sifat kebapaan terserlah dalam diri dia. Itu buat kami sayang, suka sangat dengan dia dan setuju untuk berkahwin dengan dia walaupun tahu dia adalah suami orang.

Bukan mudah untuk masyarakat menerima hakikat Izreen bernikah dengan suami orang tetapi beliau tidak mahu ambil pusing dengan segala kritikan netizen. Saat ini, Izreen hanya ingin menikmati kebahagiaan dan kemanisan rumah tangga bersama suami tercinta.

Disamping itu, madu Izreen iaitu Intan Liana Azman yang juga berusia 32 tahun tidak mengeluarkan sebarang komen lanjut mengenai kisah rumahtangganya setelah membuat pendedahan perkahwinan mereka bertiga.

Terdapat juga beberapa cerita kurang enak yang sedang beredar mengenai perkahwinan mereka bertiga, namun kesahihan cerita-cerita itu tidak dapat dipastikan kerana masing-masing mengambil pendekatan mengunci mulut.

Terbaru, Intan telah memuatnaik satu Instagram Story menunjukkan dia sedang bersedih namun terpaksa memendamkan saja kesedihannya.

Tidak dapat dipastikan luahan Intan ini merujuk kepada apa, namun netizen berspekulasi bahawa ia merujuk kepada keadaan Intan setelah mengetahui suaminya telah mengahwini Izreen 8 Ogos lepas, dan dia hanya mengetahuinya pada 8 November lepas iaitu tiga bulan setelah mereka berkahwin.

Tambah menimbulkan spekulasi, apabila Ude telah memuatnaik status di Instagramnya seolah-olah membidas seseorang dengan menulis beberapa hashtag yang panjang selepas itu.

Intan juga menulis beberapa story meluahkan kerinduan terhadap anaknya. Tetapi selagi tiada kenyataan rasmi, maka spekulasi hanya tinggal spekulasi.

Diharapkan mereka bertiga akan berdamai dan menjalani hidup berpoligami dengan rukun dan aman. Ada banyak contoh di sekitar kita mengenai amalan poligami yang tampak aman dan adil misalnya Ashraf Muslim dan dua isterinya.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


4 GAMBAR - FIZZ FAIRUZ DAN ANAK ANGKAT ALMY NADIA

Gambar ceria Fizz Fairuz bersama anak angkat Almy Nadia yang bernama Nur Afrina Darwisya, 4 tahun. Paling menarik, Fizz yang rapat dengan Nur Afrina sejak sekian lama dan boleh diumpamakan seperti ayah dan anak memegang lambang 'love'.

Melihat gambar ini, pastinya cinta lama antara Fizz dan Nadia kembali berputik setelah mereka berdua dilanda kontroversi hangat. Jika benar, moga hubungan mereka kali ini akan lebih kukuh hingga membawa ke jinjang pelamin hendaknya.

Klik untuk imej besar...


KESAL IRA KAZA TAK BEHENTI MENGGANGUNYA - PUTERI SARAH DOAKAN WANITA ITU & SUAMI DIBERI HIDAYAH

"Dari dahulu sampai sekarang saya diganggu dengan akaun palsu. Diganggu komen-komen yang menyakitkan hati tapi saya sabar. Anda kacau mental saya dari 2019 lagi. Sampai kami (Puteri Sarah dan Syamsul) dah tak tinggal sebumbung, tak puas hati lagi ke? Bila kami berbaik, anda ugut suami saya pula.

"Hari ini saya tengah sibuk dengan anak-anak, tiba-tiba saya terima berita yang menyakitkan. Selama ini, apa anda buat, anda ganggu saya, saya diamkan saja sebab nak jaga nama baik keluarga. Tapi kali ini rasanya anda sudah lebih sangat. Siap cakap fasal anak-anak saya. Anda hanya orang luar tak perlu masuk campur.

"Apa yang berlaku sekarang anda dan orang luar cuma tahu luaran sahaja. Kali ini cukuplah anda ganggu saya lagi bila saya nak pergi umrah. Empat tahun saya menanggung. Berhati-hati doa orang yang teraniaya itu Allah akan makbulkan lagi-lagi di bulan puasa ini

"Di bulan baik ini, saya doakan kalian berdua (termasuk suami, Syamsul Yusof) diberikan hidayah," demikianlah kata pelakon Puteri Sarah Liyana yang gagal menyembunyikan perasaan kesal apabila sering diganggu seorang wanita yang didakwa bersembunyi di sebalik puluhan akaun media sosial palsu.

Klik untuk gambar besar

Bukan itu saja, luah Puteri Sarah lagi akaun palsu tersebut meninggalkan komen seolah-olah mahu menyakitkan hatinya sejak tiga tahun lalu. Menurut Puteri Sarah, dia ingin berpesan kepada wanita terbabit untuk berhenti mengganggunya.

Lebih menjadi perhatian, Puteri Sarah berpesan kepada Ira Kaza yang juga anak kepada pelakon veteran Kazar itu supaya berhenti mengganggunya serta mendoakan gadis itu dan suaminya diberikan hidayah.

Dalam hantaran berbeza, Puteri Sarah atau nama penuhnya  Puteri Sarah Liyana Megat Kamaruddin, turut mempertikaikan tindakan wanita terbabit yang dikatakan tidak putus asa mengganggu suami orang.

"Tak silap saya, anda dah ada teman lelaki kan? Semuanya tak kekal. Malah, baru-baru ini pun anda ada teman lelaki, kan? Mana pergi semua teman lelaki anda? Kenapa nak kena kejar suami orang lagi?

"Memang tiada maruah ke 'hadap' suami orang? Sebab nak harta dia? Sila jadi matang dan bekerja. Saya sendiri pun kerja cari duit sendiri. Jangan ambil jalan mudah, minta duit dekat suami orang. Selama empat tahu saya diam, membisu tapi makin lama anda pijak kepala saya," katanya.

Sebelum ini, kisah rumah tangga Syamsul dan Puteri Sarah didakwa sedang dilanda masalah sehingga mendapat perhatian netizen. Puteri Sarah juga mengakui sudah lama tidak tinggal sebumbung dengan Syamsul dan dia mendakwa suaminya itu tahu kenapa dia 'dingin'.

Syamsul juga mengaku mereka sudah tidak tinggal sebumbung tetapi tidak bermaksud mahu bercerai. Pasangan itu berkahwin pada 8 Mac 2014 dan dikurniakan dua cahaya mata, Syaikhul Islam dan Sumayyah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JACLYN VICTOR AKUI SUDAH LAPAN KALI RPM AGIHKAN ROYALTI AHLI

"Sudah lapan kali kami buat pengagihan. Hanya kerana kami tak hebohkan satu kampung atau satu Malaysia, tak bermaksud kami tak buat kerja. Pengagihan kami hanya untuk artis rakaman yang telah mendaftar sebagai ahli RPM dan juga berdasarkan berapa kerap lagu mereka diputarkan atau berkumandang di tempat umum.

"Kita tak boleh membuat kutipan untuk artis atau pemuzik rakaman yang bukan ahli RPM. Ia hanya untuk artis rakaman RPM yang lagunya dimainkan di radio dan tempat yang diiktiraf untuk mendapat royalti," demikian kata penyanyi Jaclyn Victor.

Ahli Lembaga Pengarah Recording Performers Malaysia (RPM), Jaclyn menolak dakwaan mengatakan mereka tidak pandai membuat kerja apabila dipilih menduduki jawatan terbabit.

Jac, 42, yang juga penyanyi berkata, dia berasakan kenyataan Persatuan Karyawan Malaysia (Karyawan) tidak betul kerana sepanjang berada di RPM, mereka sudah beberapa kali melakukan pengagihan kutipan royalti termasuk baru-baru ini.

Jac yang dipilih sebagai Ahli Lembaga Pengarah RPM bersama Altimet, Ana Raffali dan Aniu berkata, sekiranya sesebuah lagu itu popular, pasti akan dimainkan di radio dan akan dinyanyikan di pusat karaoke: "Ada kesinambungan perkara ini. Ia berdasarkan kepada berapa kerap dimainkan di pusat beli belah, pusat karaoke dan sebagainya," ujarnya.

Menurutnya, ahli RPM yang membuat tuntutan lagu mereka sahaja yang akan mendapat royalti: "Kalau anda ahli RPM tapi tak memberi butir-butir penyertaan dalam sesebuah lagu itu ke RPM itu susahlah. Contohnya lagu nyanyian saya, Gemilang tapi saya tak tahu siapa yang memainkan muziknya.

"Kalau saya sendiri pun tak tahu, cuba bayangkan orang biasa lagilah tak tahu. Kalau kita sendiri tak buat kajian dan kerja itu, susahlah. Hanya anda sahaja yang akan tahu lagu apa yang anda mainkan. Kalau penyanyi senang kita kenalpasti, tapi untuk pemuzik kerjanya rumit.

"Jadi jika anda ahli RPM tapi anda tak tuntut, anda takkan dapat royalti. Bukan nak kata duit itu kami makan. Duit itu ada, cuma kena buat kerja sikitlah, datang dan tuntut sahaja," tuturnya.

Menurutnya, dia tidak tahu apa motif pihak terbabit berbuat demikian: "Yang penting kami pasti ahli kami tahu yang kami buat kerja. Kalau kami tak buat kerja, takkan ada pengagihan. Sejak kami mula di RPM sehingga bulan lalu, kami sudah buat lapan kali pengagihan kalau tak silap saya," jelasnya.

Dalam perkembangan berkaitan, Jac menjelaskan mereka juga sudah bekerjasama dengan Suruhanjaya Pencegahan Rasuah Malaysia (SPRM) berhubung perkara itu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI KEGUGURAN, FEDTRI TERUS BERSEDIH...

Hati mana yang tidak pilu bila isteri tercinta mengalami keguguran? Tambahan pula, anak yang dikandung itu merupakan anak pertama hasil perkahwinan mereka.
 Kesedihan inilah yang tidak dapat dibendung oleh Fedtri Yahya, 30, Pengacara Malaysia Hari ini di TV3 yang menerima berita sedih itu daripada isterinya Nurul Anati Ismail, 26, pada 26 Julai lalu sebaik mereka berdua pulang berbulan madu dari Korea.
 “Sebelum pergi berbulan madu kami sudah membuat pemeriksaan doktor terlebih dahulu, namun tiada apa-apa tanda positif yang dia mengandung.
 “Setelah beberapa hari pulang kami buat pemeriksaan sendiri dan keputusannya positif, namun beberapa hari selepas itu berlaku pendarahan yang menyebabkan keguguran,” ujar Fedtri dipetik sebagai berkata.
 “Siapa tak sedih, semasa mendapat tahu isteri mengandung, saya paling teruja namun saya faham bukan rezeki saya untuk menimang cahaya mata.
 “Apa yang penting isteri saya selamat dan saya faham perasaan dia selepas keguguran lebih sedih berbanding saya.
 “Saya tidak cuti tapi saya kerap pulang ke rumah untuk menjenguk dan masak untuk dia.
 “Itu juga pengalaman yang sangat berharga kerana sebelum ini saya hanya jaga diri sendiri tetapi kini ada tanggungjawab menjaga orang lain pula.
 “Kehidupan saya hanya di pejabat dan rumah, jika tiada kerja saya duduk saja di rumah. Isteri saya seorang yang rajin memasak dan saya pula pemakan,” tambahnyanya yang telah melangsungkan perkahwinan pada 28 Mei lalu di rumah pengantin perempuan di Pengkalan Machang, Pasir Mas, Kelantan.
     .


21 GAMBAR - FIFFY NATASYA KINI SAH ISTERI MUSLIM AZMAN

Selepas bertunang pada 21 Disember tahun lalu, akhirnya Fiffy Natasya, 21, kini sah bergelar isteri kepada juruterbang sebuah syarikat penerbangan, Muslim Azman, 27, di kediaman keluarganya di Putra Height, Selangor, semalam.

Artikel terdahulu:

FIFFY NATASYA: 'BUKA TUDUNG' UNTUK GLAMOR??
15 GAMBAR BERTUNANG - FIFFY NATASHA PILIH PILOT MAS

Pernikahan tersebut berwalikan bapa pengantin perempuan sambil disaksikan Penolong Pendaftar Nikah Cerai dan Rujuk, Jabatan Agama Islam Selangor, Ustaz Sujak.

Klik gambar untuk size besar

"Saya gembira dan tenang melalui saat baru ini. Tak ada gementar sangat pun. Perasaan biasa-biasa saja," Ujar Fiffy dipetik sebagai berkata.

Untuk makluman, selepas majlis nikah, majlis persandingan kedua berlangsung di Dewan Sri Melati, Presint 3, Putrajaya dan disusuli pula majlis resepsi.

"Majlis bertandang sebelah suami belum ditetapkan lagi tarikhnya. Berkemungkinan hujung tahun ini dan ia akan diadakan di Kota Bharu, Kelantan.

"Bab anak pula, kalau ada rezeki cepat, kami terima. Insya-Allah," tambah Fiffy.

Tahniah diucapkan!

MAJLIS NIKAH

MAJLIS RESEPSI

MAJLIS BERINAI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SEDIH LIHAT KEADAAN BOB LOKMAN - AWANG BPR MOHON DOA

"(Bob Lokman) Nak bercakap dengan saya pun agak susah kerana terpaksa tarik topeng oksigen di mukanya. Kadang-kadang nak bercakap dia buka juga topeng oksigen dan pakai gas kecil yang terselit di wayar dekat hidung tapi tak boleh terlalu lama.

"Dia akan panggil isterinya untuk pakaikan semula topeng oksigen. Itu yang buat saya rasa kasihan melihat keadaannya," itulah kata komposer, Awang BPR yang sedih melihat keadaan kesihatan penulis lirik, Bob Lokman yang agak serius selain hanya berbaring dan perlu memakai topeng alat bantuan oksigen, ketika menziarahi sahabatnya itu di Kubang Kerian, Kota Bharu, Kelantan, baru-baru ini.

Bagaimanapun menurut Awang yang juga pemain gitar BPR, keadaan penulis lirik lagu 'Isabella' itu tidaklah terlalu lemah. Bob boleh duduk, bangun dan bercakap, cuma dalam nada perlahan.

"Saya bersyukur dapat bercakap dengan dia. Bob adalah kawan lama saya dari era mula-mula nak tubuhkan BPR. Dia datang rumah kami waktu kami nak buat rakaman dan bagi idea untuk konsep BPR.

"Kemudian dia juga banyak buat lirik untuk lagu saya antaranya Segalanya Ku Terima nyanyian Illusi yang dapat tempat kedua Anugerah Juara Lagu 1989," jelasnya.

Awang berkata, kerjasama dengan Bob terkesan apabila Bob sakit kerana industri muzik masih memerlukan sentuhan liriknya: "Dengan keadaannya sekarang, dia tak mampu nak buat lirik lagi. Sama-samalah kita doakan agar dia kembali pulih," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KULIT PUTIH KENA KECAM - SARIMAH IBRAHIM 'BERSUARA'

Peserta berkulit hitam manis baru sahaja dinobatkan sebagai juara sebuah program pencarian bakat popular dan ia sekaligus menyangkal persepsi bahawa kecantikan itu hanya dimiliki oleh mereka yang mempunyai kulit wajah putih melepak.

Namun, mula pula episod dimana ada sesetengah pihak mengecam dan mengutuk mereka yang berkulit putih. Isu ini turut mendapat perhatian selebriti Che Puan Sarimah Ibrahim.

Wanita kacukan Irish-Melayu ini meluahkan rasa kesal terhadap mereka yang melemparkan pelbagai kata-kata tidak enak kepada mereka yang berkulit putih.

Setiap orang memiliki kelebihan yang tersendiri biarpun mempunyai warna kulit berbeza. Apa yang penting, biarlah kecantikan luaran itu seiring dengan kecantikan dalaman.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJAK SHIRO RASA SYUKUR ISTERI BEBAS WABAK 'MERS-COV'

"Siapa tidak risau apabila isteri demam panas tidak kebah, sakit sendi, sesak nafas dan hidung tiba-tiba berdarah, tambahan pula kami baru beberapa hari pulang ke tanah air.

"Awalnya saya membawa isteri ke klinik untuk menerima rawatan. Disebabkan suhu badannya tinggi dan ada beberapa tanda membimbangkan, doktor menyarankan kami ke hospital untuk membuat ujian darah.

"Sebagai langkah berjaga-jaga, isteri diletakkan di wad berasingan. Alhamdulillah, selepas pemeriksaan, dia disahkan bebas wabak MERS-CoV dan kini sudah dibenarkan pulang ke rumah," tutur pelawak, pelakon dan pengacara Ajak Shiro.

Beliau bersyukur apabila isterinya, Nur Afifah Amin disahkan bebas jangkitan wabak MERS-CoV selepas demam berpanjangan sebaik kembali daripada mengerjakan umrah, bulan lalu.

Klik untuk gambar besar

Sebelum ini, Ajak atau nama sebenarnya, Mohamad Hanaffi Razak memaklumkan yang isterinya perlu dikuarantin apabila menunjukkan simptom penyakit itu sebaik menerima rawatan di hospital, Rabu lalu.

Penyampai segmen 'Geng Pagi Hot di Hot FM' itu ditemui pada majlis sambutan ulang tahun kelahirannya yang ke-32 dan turut ditemani Nur Afifah serta tiga anak mereka.

Ajak yang baru diumumkan sebagai pengacara Melodi bersama Janna Nick memberitahu, isterinya berkeras minta dibenarkan keluar wad awal kerana mahu membuat kejutan majlis hari jadinya yang dirancang sejak dua minggu lalu.

Mengenai pemilihannya sebagai pengacara baharu program hiburan popular itu, bapa kepada Mohd Jad Thaqif, 7; Mohd Had Thaqif, 4; dan Nada Soffea, 2, itu berkata, tawaran mengendalikan Melodi memberikan cabaran tersendiri dalam kerjayanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LUAHAN HATI ABBY ABADI UNTUK ZUL ARIFFIN..!

Tak kenal maka tak cinta... tapi bila dah kenal tak nak cinta pula..! Kata pepatah, sekali air bah, sekali pantai berubah... dan demikian jugalah hal yang dialami oleh Abby Abadi apabila Zul Ariffin didakwa sudah berubah sikap.

"Kalau mahu kata saya kacang lupakan kulit tidak juga. Saya masih tidak popular seperti yang diperkatakan. Saya masih perlu bekerja keras untuk mencapai apa yang saya inginkan.

"Tidak dinafikan dia banyak membantu dari segi nasihat dan bimbingan. Selebihnya, saya berusaha sendiri. Dan bukan kerana dia saya dapat kerja atau tawaran berlakon," demikian ujar Zul sebelum ini penuh yakin.

Sehubungan itu, Abby yang diibaratkan oleh segelintir pihak sebagai 'perigi mencari timba' merasa amat sedih di atas perubahan Zul itu. Jadi... untuk menyelami hati Abby yang mudah tersentuh itu, ayuh kita baca luahannya di dalam blog yang ditulis khusus untuk Zul.

Bagaimanapun, luahan Abby itu tidak kami sunting atau perbetulkan supaya anda semua dapat melihat isi nurani Abby yang asli. Selamat membaca!

TAAARAAAA...

Assalamualaikum, hye! Tunggu Sy? Hehe.. Tak sabar yer nk baca entri neh? ;P Sy pun tak sabar nk publish sebenarnya, huhu.. Tapi, dr smlm, neh baru selesai....Cerita 'Tentang Awak' Sy. Siapa? Yang tau, taulah.. Yang taktau, bayangkan je mcm baca sinopsis novel! Huhu.. :)

Gambar neh Sy snap sendiri depan mata Awak (Raya 2011)

Tiba2 dr mlm tadi Sy rasa tak syoo.Ook sgt2! Melampau2 tahap tak syoo.oOk Sy... Cane neh? Huhu.. Sebab Sy jd mcm ni ialah bila baca kenyataan2 yg kua dr mulut Awk Sy dulu, yg di keluarkan di media2 massa kebelakangan Ini. Awal hari tu, mcm best je baca. Tgk Galaksi pun rasa mcm... ' ohhh so sweet'. Macam tak percaya jugak yg bercakap tu Awk Sy yg dulu tu... ( Sy ingtkan Awak-Awak yg kt sawah tu ;P) tapi sebab rasa terharu dan teruja, bila media mntk pulak komen Sy, Sy lagi ada hati mcm nk berangan2 lg utk kembali bersama.. Adessss! Abby, dah kenapaaa?? ;P huhu.. Yelah, Sy jawab 'Sy lagii sayanggg dia' tu Sy maksudkan, ikhlass dr hati,... Sy mmg sayangggg sgt2 smpai skrg. Biarlah apa org nk kata, Sy tetap tak segan nk mengaku Sy masih sayangkan Awk Sy tu. :) So what? Sayang tak semestinya nk terhegeh2 lagi kan? Sayang jer sbb 'byk kenangan bersama' huhu.. :)

air feberet kiteorg :)

memory.... :)

Nak tak nak, mahu tak mahu, Sy kena tulis jugak utk redakan keadaan dan bg org lain faham situasi. Biar org2 tertentu tu, segan skit klau ada feeling2 nk jd juri awam! ;P sorry.. Juri2 awam tak diperlukan hokek. Okbaiii! ;P

TENTANG AWAK....

Sy tempah ketayap neh utk Awk, tp taktahulah berkesempatan nk bagi ke tidak :(

Awak......., Awak sihat? Busy ye skrg? Ok.. Faham..... :) Lama dah kite tak jumpakan?Last  jumpa masa awk tengah sibuk rehearsal 'bersilat ngan belajar bahasa arab'... pastu.. Hilang terus. Sedih tau... Sy pasti awk penah rindu pd Sy, Sy pun berperasaan yg sama, tp makin hilang di telan waktu kan? Sedih lagi, huhu....  Kalau tak, hampir setiap hari.. Paling tidak, selang shari kita jumpa. Cuma kalau gaduh jer, lama sikit berjarak jadi nya kita. Huhu... Sekarang, sekelip mata je keadaan berubah.. Macam 'magic'!! Tingg! Menyampah nk jumpa... Tinggg! Tingg! Taknak layan langsung! Tingggg! Layan light2! Tinggg! Blahhh laaa.. Tak faham2 lg ke? Huhu.. :( Sebab? 'Kuasa CINTA' dah takde rasa! Kan? ( entah.. Sy x pasti sebenarnya sbb awk sukar di duga :) Sejak awk stat shoot pilem neh, mmg lgsg tak berkesempatan nk picit idung awk... ;P kan? Hehe.. ( memain jer.. Huhu) yelaaaa.. Dah jd bintang pilem, mana nk pandang pelakon2 veteran mcm Sy neh, kan? :) takpelaaaa.. Sy buat2 faham je, 'sedar ruang' kata org... Cuma, Sy ralatttt skit la awk.... Awk ngan Sy sgt2 rapatkan? Kita je yg betul2 tahu apa yg berlaku antara kita, kita yg melaluinya, kita yg rasa...... Tp bila bercakap dkat media, dkat mana2 lah sekalipun, kenapa awk smpai hati keluarkan kenyataan2 yg semacam menidakkan kehadiran Sy? Sian Sy awk.... Kecik ati tau! Huhu.. Selama neh, kita share segala kot...

MEMULA DULU....
Dari awal masa mula2 berlakon, Sy inilah yg pertama duduk sebelah awk. Awk 1st time berlakon, 1st day puasa utk tahun 2008 masa tu. Sy ingt lagi, drama ' Apakah Itu Cinta'. Ingt tak? Awk dialog mcm membaca masa tu. huhu.... Pastu Sy tegur, "Adik, takyah hafal sgt dik, amek point jer pastu cakap mcm biasa"... Tak tentu arah Awk masa tu, gegel kan bila Sy tegur? ;P Cakap dua tiga kali pun Awk mcm tu jugak, tak buleh nk ubah sebab dialog tu Awk dah hafal semalaman smpai tak tido Awk kata. Ok.... "Tak bule nk buat apa," Sy kata, takpe, "Adik buat rilek jer, jgn nmpk keras sgt" :P Yelahhh.. konon jumpa makwe lama kan dlm scene tu? Kena lah buat mcm dah biasa sembang kan? hehe.... nostalgia sgt! ;D Habis dialog kene wat2 mesra, Sy dajal hulur air coke pd Awk walaupun tau Awk tak bule minum sebab puasa, terkumat kamit Awk tolak. Hehe.. 'Abby Abadi yg noty' itulah Sy ;D Hehe..berlokasikan Mc DOnald di tepi IKEA masa tu ( sebelum Mc Donald tu di ubahsuai) Semua tu masih segar dlm ingatan Sy. Awk ingt lg tak? Awk?? Ingt ke tidak? ;D itulah 'teguran' pertama utk Awk, dgn niat berkongsi ilmu, supaya Awk pandaiiii..... ;D

Kenangan RAYA 2011 :)

Masa shooting drama tu kita tak mesra manapun, tp dlm reramai, Sy paling 'mesra rakyat' pd Awk kan? Ingat tak yg neh jugak? Hadek kakak, hadek kakak kita masa tu. Scene yg paling xleh blahpun Sy ingt. Masa Awk dtg rumah panggil nama Sy.. "Mona! Monaaa! Assalamualaikum! Mona! Mona! ;P ( kelakarrrr gile intonation Awk masa neh! Hehe.. Sampai la last day shooting kt Damansara. Scene nyanyi2 lagu Aizat masa tu 'Hanya engkau yg mampu' ( gegel rasa tangan bila Awk pegang utk ending scene mlm tu.. Wahh! Walaupun tgh dlm scene kan? Yelaaa,.. Masa tu tgh kurang kasih sayang, jd senanglah ter.... 'tetttt'.. Hikhikhik..(Gurau! Jgn jadikan point k pd yg ri salah tu ;P) Abes shoot drama tu, langsung tak jumpa, berhubung jauh sekali. Masing2 buat hal sendiri,... Sampai lah malam raya 2008 tu, Sy dpt sms raya dr Awk smpai 3x. Masa tu rasa mcm kelakar, tertanya2 jugak.. So Sypun reply, kenapa hantar smpai 3x neh dik, nk duit raya ke? Hehe.. Pastu dia cal, kt situlah bermula nya sembang kengkawan antara kami. ( Kawan je masa tu ek sbb kes Sy x selesai lagi..). Huhu...

Last msg dr Awak, yg kata Sayang.. pastu huhu.....

MESRAAA...

Di pendekkan cerita, selepas bercerai Sy dan Awk berkawan baik dan makin 'mesraaaa' tanpa dirancang, huhu.. Kebetulan Awkpun sedang mencari arah dlm industri seni, jadi di situ Sy sentiasa bersama utk Awk. Dari tak buleh berdialog smpai bule buat dialog sendiri, dari takleh nanges, smpai nanges mcm org mati bini..:p Jeling camera, curi camera, sedar ruang, conty, semualah, Sy bgtau.. Dan Sy sedar dulu, sebelum org lain sedar yg Awk ni mmg berbakat. Cepat tangkap! Bagitau apa cepat je faham, pastu dah pandai, Awk pulak ngajar Sy ;D Cayalahhh! Dasat tu! Teruja Sy... Hehe.. Cepat je masa berlalu kan? Mcm jelesss je ngan kita, huhu lagi... Skrg, Awk.... Maner? :(

REALITI....

:D

       Itu cerita dlm bidang lakonan, cerita dunia realiti lebih zassss dan sendu! Huhu.. Awk mmg tidak buleh menidakkan kehadiran Sy. Mana yg tiada, diadakan.. Yg tak cukup, di cukupkan. Yang nk pinjam, di pinjamkan. Berjanji setia bagai, walaupun Sy tau itu bukan jaminan. Tapi laaa neh, sebulan dua je awk berubah jd ' monster'.. Nape? Huhu.. Kenapa nk buat Sy mcm musuh? Salah Sy ke keadaan kita jd mcm gini? Siapa yg menganiaya siapa sekarang neh? Hukhukhuk.. Janganlah........ Janganlah buat org luar, org keliling pandang sebelah mata pd Sy. Sangka bukan2. Janganlahhh!! Sy simpan rapi semua permasalahan kita. Sy komen yg baik2 je utk awk, Awkpun patutnya buatlah benda yg sama! Huhu.. Sy tahu Awak mmg handsome! Mmg hot! Mmg sgt2 sempurna. Mmg buleh pergi jauh...... Tanpa Sy! Tapi janganlah abaikan ' batas permulaan nya' sedih tau! Bukan Sy yg nk jd mcm neh... Sehabis baik dah Sy jaga hubungan neh, tp bila ada je yg tak kena, makin lama makin jelas... Utk apa kita bersama lagi kan? Sy dah terima kenyataan awk yg kita dah tiada apa2 hubungan lagi. Yerrrr! Sy redha. Ini bahagian Sy. Yang terbaik utk awk, terbaik jugaklah utk Sy. Awk teruskan dgn jalan awk, Sy terus ikut jalan Sy. Ok Awk.... Tak baik tau, buat musuh dgn org yg pernah menatang Awk bagai minyak yg penuh. Nanti pape jd, menyesalpun tak guna. Sooo.. Selagi ada kesempatan, kita selesaikanlah cara baik, cara paling muafakat. Sy pun segan sbnrnya nk msg2 Awk, tweet2 Awk.. Itupun sbb sms/ cal tak respon, huhu..... SORRY klau Sy menganggu..... Sy nk kawan, bukan lawan..... :)

KENANGAN TERINDAH.... :")

Ikutkan, kalau nk bercerita ttg Awk Sy neh, smpai lebammm tak abess! gambar pun berlambak2.... Tapi oklah neh kan?  Nanti org mengata pulak! huhu...... Apapun, Sy nk semua org tahu, Awk punya 'hati' yg baik..baik sgt2!  Awk sgt2 comel! Sgt2 manjer, mengaderrr, byk cekadak! hehe.... cuma keadaan, masa, status, org keliling yg membuatkan kita tak mungkin bersama. Jangan ada Dendam, Jangan ada Benci... Ok? Sy nk Awk tahu, Sy bukan nakkan perhatian.. simpati jauh sekali!  Sy menulis dgn niat. Pertama, utk jelaskan keadaan. Keduanya, biar jd 'kenangan terindah' dlm blog Sy neh. Ajal dtg tak mengira usia kan? Andaikatalah Sy pergi dulu sebelum Awk, buleh la Awk selalu baca celoteh2 Sy neh utk buat Awk terus ingat pd Sy. Lupa jer baca, baca jer lupa.. Hehe.. ( sayu sebenarnya dlm hati neh...:,) huhu..  Masih berkesempatan utk Sy mohon maaf pd Awkkan? Bulehkan Maafkan Sy dr hujung rambut sampai hujung kaki? Maaf sgt2 sbb tak sempurna utk jd pasangan Awk smpai renyuk2,... hukhukhuk.....

Ikhlas dr hati,
Abby Abadi
21-22 January 2012
Mahligai ABADI


SAH CERAI TALAK SATU DENGAN SHAHIRA AYU - RADHI OAG DUDA KALI KEDUA

Jika sebelum ini, vokalis kumpulan OAG, Radhi merumitkan lagi proses penceraian apabila mengakui dia tidak mengingati lafaz cerai yang dilakukan terhadap isterinya, Nur Shahira Ayu Zahiri, namun nampaknya perkahwinan pasangan ini akhirnya terlerai selepas disahkan bercerai talak satu di Mahkamah Rendah Syariah Subang Bestari, Petaling Jaya, hari ini.

Hakim Syarie Husaini Roslin memutuskan demikian selepas mendapati lafaz yang diucapkan Radhi atau nama sebenarnya Muhammad Radhi Razali (defendan), 41, terhadap Ayu, 25, (plaintif) pada 25 Mac lalu adalah sah dan mengikut syarak.

Husaini kemudian mensabitkan berlaku perceraian talak satu dan memerintahkan defendan menjalani tempoh edah selama tiga bulan, mendaftarkan perceraian mereka di pejabat agama Jabatan Agama Islam daerah Petaling dan sijil nikah dibatalkan.

"Mahkamah meluluskan tuntutan plaintif berdasarkan Seksyen 57 Enakmen Undang-undang Keluarga Islam (Negeri Selangor) 2003. Mahkamah mensabitkan lafaz yang dibuat di luar dan tanpa kebenaran mahkamah pada 25 Mac lalu, jam 4.20 pagi adalah sah dan jatuh talak rajie," katanya.

Klik untuk gambar besar

Prosiding hari ini sepatutnya ditetapkan untuk Radhi membuat sumpah nafi susulan keterangannya kepada mahkamah pada tarikh lalu bahawa dia tidak mengingati lafaz yang dibuat kepada Ayu pada hari kejadian. Sumpah nafi ialah sumpah yang perlu dibuat seseorang individu bagi menafikan apa yang dikatakannya sebelum mahkamah menjatuhkan sesuatu keputusan.

Terdahulu, di awal prosiding, ketika disoal mahkamah adakah Radhi masih konsisten dengan keterangannya seperti tarikh lalu atau ada pindaan, penyanyi itu berkata: "Bukan saya nafi (melafazkan cerai) cuma saya tak ingat sama ada saya lafaz perkataan cerai, lepas, blah dan chow. Tapi saya memang ada cakap, namun tak pasti," tuturnya.

Husaini berkata, walaupun tidak ingat satu perkataan, Radhi masih perlu melafazkan sumpah nafi kerana Ayu masih konsisten dengan dakwaannya bahawa Radhi melafazkan 'Aku cerai kau dengan talak satu'. Selepas mendengar penerangan mahkamah, Radhi kemudian mengubah fikiran dan akhirnya bersetuju dengan dakwaan yang dikemukakan Ayu.

Sementara itu, Radhi ketika ditemui di luar mahkamah berkata dia akan membuat permohonan rujuk terhadap bekas isterinya itu: "Allah sudah bagi jalan untuk rujuk, jadi langkah seterusnya adalah untuk memfailkan proses rujuk. Pada saya, ini adalah pengajaran buat saya dan ingin rujuk dengan isteri demi kepentingan anak-anak".

Ayu yang memfailkan permohonan pengesahan lafaz cerai itu pada 3 Jun lalu itu pula memberitahu media dirinya masih tidak fikirkan soal rujuk kerana perlu masa untuk uruskan dirinya. Pasangan itu masing-masing tidak diwakili peguam dan hadir secara berasingan.

Radhi dan Ayu mendirikan rumah tangga pada 14 April 2014 dan dikurniakan dua anak, Nur Aisyah, 4, dan Muhammad, 3. Sebelum ini, Radhi pernah mendirikan rumah tangga dengan Shazlin Sharif pada 1 Januari 2005 sebelum berpisah pada 8 Jun 2010. Hasil perkahwinan itu, mereka dikurniakan seorang anak lelaki, Muhammad Rifdi Muslim yang kini berusia 14 tahun.

www.myartis.com / Sumber & foto: Harian Metro, Berita Harian & Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PENAJA TIDAK PUNYAI KUASA" - ASTRO

"Pihak penaja termasuklah untuk GV4 tidak mempunyai sebarang kuasa untuk memilih pemenang atau menarik balik keputusan. Penaja juga tidak boleh mempengaruhi keputusan rasmi yang telah dibuat kerana format penjurian adalah tertakluk seratus peratus pemarkahan oleh juri profesional.

"Segala keputusan rasmi juga telah dinilai dan disemak oleh badan audit bertauliah yang dilantik bagi memastikan proses penjurian dilakukan secara telus dan adil," kata pengurus saluran Astro Ria, Emarina Mohd Kamal yang menjelaskan penaja sesebuah program hiburan tidak mempunyai sebarang kuasa untuk menentukan pemenang.

Pada Rabu, penaja program GV4 iaitu Datuk Seri Vida (DSV) mencadangkan agar gelaran juara yang diberikan kepada Aishah ditarik balik.

Ia berikutan berlaku kontroversi selepas Aishah mendakwa barang kemas berupa batu permata yang diterimanya daripada Vida adalah palsu.

Klik untuk gambar besar

Selain barang kemas tersebut, dia turut membangkitkan hadiah berupa tanah lot banglo yang dijanjikan tetapi sehingga sekarang tiada perkembangan positif mengenainya.

Sementara itu, Emarina berkata kontroversi yang timbul itu hanya membabitkan Aishah dan Datuk Vida.

Malah, dalam hal ini Astro mengambil sikap berkecuali serta tidak memihak kepada mana-mana dan mempunyai hubungan yang baik dengan kedua-kedua figura tersebut.

"Kontroversi tajaan ini hanya melibatkan dua pihak iaitu Datuk Vida dan Aishah. Kami harap mereka dapat selesaikan kemelut ini dengan penuh berhemah.

"Sebagai stesen penyiar kami berpendapat adalah tidak manis untuk kami berpihak kepada mana-mana individu yang terlibat dalam kontroversi ini.

"Untuk makluman hadiah barangan kemas itu adalah hadiah tambahan tajaan sepenuhnya oleh penaja dan tidak termaktub dalam perjanjian asal yang ditandatangani oleh DSV dan Astro," jelasnya.

Dalam pada itu, Aishah berkata disebabkan pendedahan kontroversi itu, dia berharap tidak dikenakan tindakan atau digam oleh Astro kerana apa yang dilakukan adalah untuk memberi kesedaran kepada anak seni supaya tidak menjadi mangsa penipuan.

Sebelum ini, penyanyi lagu 'Janji Manismu' ini mendedahkan mengenai ketulenan barangan kemas tersebut selain masih belum menerima hadiah sebidang tanah lot banglo selepas hampir setahun menjuarai GV4.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


21 GAMBAR - SELAMAT NIKAH, MARSHA MILAN KINI MILIK SHAIFUL

Alhamdulillah! Dengan sekali lafaz... Marsha Milan Londoh kini sah bergelar isteri kepada pilihan hatinya Mohamed Shaiful Nizam Mohamed Ismail.

Majlis pernikahan tersebut telah berlangsung di kediaman pengantin lelaki di Green Lane, Pulau Pinang.

Dalam majlis tersebut, Marsha telah menerima mas kahwin berjumlah RM1,001 daripada Shaiful.

Terdahulu, Marsha mendedahkan yang beliau sudah memeluk agama Islam beberapa minggu lalu namun lokasi dan tarikh sebenar majlis pengislaman itu dirahsiakan atas permintaan keluarga.

Marsha menjelaskan dia telah bertunang dengan bakal suaminya itu pada 14 Disember lalu di Sabah dalam satu majlis sederhana.

Difahamkan, pasangan ini sudah mengenali sejak 10 tahun lalu namun bibit percintaan mula berputik di antara mereka sejak dua tahun lalu.

Manakala bagi majlis resepsi pula, kedua-dua pasangan berkenaan akan diadakan pada 8 Januari 2016 di Hotel Majestic dekat sini.

Semoga perkahwinan ini berkekalan hingga ke jannah.

 />

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAWA ANAK WARNAKAN RAMBUT SEBELUM PKP - LAN SOLO & ISTERI TERIMA KRITIKAN

Baru-baru ini, isteri kepada Lan Solo iaitu Sheila Hasim menerusi laman Instagram miliknya telah meluahkan rasa lega apabila sempat membawa anak-anaknya mewarnakan rambut Raya sebelum Perintah Kawalan Pergerakan (PKP).

Dalam entri tersebut, Sheila sempat berseloroh Lan terpaksa berhabis duit hanya kerana ingin melayan permintaan empat anaknya yang ingin mewarnakan rambut.

"Nasib baik sempat pergi blonde rambut! PKP wak..malas dan KY nak fikir kenapa dan kenapa.. Awak semua tau tak..buat rambut diorang berempat ni je, boleh botak kepala daddy beliau tau. Takkan tu pun nak kecam, duit daddy depa..bukan duit ampa..," tulisnya.

Klik untuk gambar besar

Dalam pada itu, Sheila juga turut berhadap suaminya akan memberikan sesuatu untuknya sempena raya ini. Bagaimanapun, seperti sudah disangka perkongsiannya itu mengundang kritikan netizen yang mempersoalkan keperluan mewarnakan rambut anak kerana masih lagi bersekolah.

Untuk makluman, Sheila dan Lan telah mendirikan rumah tangga pada 5 Disember 2009. Pasangan itu dikurniakan empat orang cahaya mata Nur Amna Qaleesya,9, Nur Amna Qeesyara,6, Muhammad Akid Qassyaff,5, dan Nur Amna Quxandra berusia 3 tahun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - MEMEY SUHAIZA SELAMAT BERSALIN BABY GIRL

"Marhaban Ya Baby Girl. Izinkan papa mencium bau-bauan syurga," demikian kata pelakon Norman Hakim apabila isterinya, Memey Suhaiza selamat melahirkan anak perempuan mereka.

Difahamkan, pasangan ini selamat menimang anak mereka yang ketiga itu sekitar jam 12.55 tengah hari semalam.

Norman yang gembira tidak terhingga di atas kurniaah terindah tersebut berkongsi berita ini bersama peminat menerusi laman Instagram miliknya.

Klik untuk gambar besar

Ternyata perkara tersebut turut menggembirakan peminat mereka ini dan ruangan komen Norman dihujani dengan ucapan tahniah dan juga kesyukuran di atas kelahiran ahli keluarga baru pasangan ini.

Tahniah diucapkan kepada Norman Hakim dan juga isterinya sebelum ini dikurniakan dua orang anak lelaki.

Semoga segala urusan dipermudahkan dan pastinya kelahiran cahaya mata baru ini akan menambah lagi seri serta memeriahkan lagi keluarga pasangan ini.

www.myartis.com / Sumber: Norman Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAKAL LAHIRKAN ANAK KEDUA - NEELOFA HARAP 'PRIVASI' KALI INI DIHORMATI

"Nak kata terlalu bimbang tidaklah... Cuma, seboleh-bolehnya saya nak perkara itu (dedah wajah anak) dibuat atas kehendak sendiri. Bukanlah nak sorok atau tak mahu orang lain tengok wajah anak, bukan begitu. Adalah sebab-sebabnya dan kita percaya secara realitinya adalah sah. Jika ada ibu bapa lain yang mendengar pendapat ini, saya percaya mereka juga bersetuju bahawa ia adalah hak masing-masing.

"Kalau boleh cakap sebagai seorang ibu, saya harap sangat orang ramai boleh faham dan menghormati keputusan kami. Dalam kes saya, mungkin disebabkan banyak mata memandang dan perhatian yang diberikan terhadap saya menyebabkan tempiasnya turut terkena pada anak. Sebelum wajah Bilal tular, kami tetap bawa dia berjalan-jalan, tak adalah nak sorok atau tutup mukanya dengan guni.

"Kalau ada peminat ternampak, mereka masih ada perasaan hormat dan tidak merakamkan foto dan atau tularkan dalam media sosial. Mereka sudah sedia maklum dengan pendirian kami yang akan berkongsi foto Bilal bila tiba masanya nanti," itulah kata selebriti popular, Noor Neelofa yang menjelaskan dia dan suaminya, PU Riz memilih untuk tidak mendedahkan wajah anak mereka, Muhammad Bilal kerana mahu melindungi bayinya itu daripada terkena penyakit Ain.

Klik untuk gambar besar

Dalam pada itu, Neelofa atau nama penuhnya, Noor Neelofa Mohd Noor, turut berkongsi perkembangan Bilal yang sudah menginjak usia 16 bulan, dimana dia mengakui seronok kerana anaknya itu sudah boleh diajak bermain.

"Usia Bilal sekarang setahun empat bulan dan membesar dengan cepat. Dia sudah pandai usik-usik, menyorok dan boleh diajak bermain. Seperkara yang membuatkan kami teruja setiap kali saya dan suami solat berjemaah, Bilal akan duduk atas sejadah dibentang bersebelahan bapanya itu.

"Daripada Bilal tak boleh berjalan, saya akan meletakkannya sebelah suami setiap kali bersolat. Dan nampaknya bila Bilal semakin membesar, boleh berjalan dan sudah terbiasa dengan rutin ini," ujar Neelofa memberitahu, dia dan suami belum bersedia untuk berkongsi jantina anak kedua kepada umum, meskipun sudah mengetahuinya.

Selain itu, Neelofa yang bakal melahirkan cahaya mata kedua dalam tempoh terdekat ini sekali lagi memohon pengertian agar menghormati pendirian mana-mana ibu bapa yang belum bersedia mempamerkan wajah anak untuk tatapan pengikut dalam media sosial. Tambahnya, dia memahami kehendak peminat yang begitu teruja melihat cahaya matanya, namun apa yang didambakan adalah kesabaran menantikan detik itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANDA PENGHARGAAN - ALIFF SYUKRI MAHU HADIAHKAN KERETA BUAT ISTERI HAMIL

Menerusi laman Instagram, usahawan terkenal Datuk Seri Aliff Syukri telah memuatnaik sebuah video yang dia ingin membelikan kereta baru buat isterinya, Datin Seri Nur Shahida. Menurut Aliff, dia mahu menghadiahkan kereta kepada isterinya sebagai tanda penghargaan kerana kini sedang hamil anak kelima mereka dan sentiasa menjadi isteri serta ibu yang baik.

"Nak belikan kereta apa ya yang sesuai untuk wife abang? Cer beri pendapat korang. Abang nak beli.. hadiah untuk wife abang sebab mengandung baby baru, menjadi wife yang baik," tulis Aliff yang juga bergelar seorang penyanyi.

Dalam pada itu, Aliff menambah, dia percaya dengan kebaikan dan ganjaran yang akan diterima jika berbelanja untuk isteri dan ibu: "Abang percaya, bia kita memberi lebih kepada isteri dan juga ibu kita, rezeki akan lebih murah sebab tu daripada dulu kalau abang ada rezeki lebih abang akan reward wife abang dan juga mak abang".

Klik untuk gambar besar

Dalam video terbabit, Aliff menunjukkan perbualannya bersama isteri, anak serta beberapa orang pekerjanya mengenai perkara itu. Menjengah ruangan komen, rata-rata netizen meninggalkan respon positif dan mendoakan Aliff agar sentiasa dimurahkan rezeki.

Shahida dan Aliff mendirikan rumah tangga pada Ogos 2007 dan pasangan ini telah dikurniakan empat orang cahaya mata iaitu Ammar Ahyan, Qadejah El Zahra, Ibraheem Adham dan Yusoff Al Qardawi. Pasangan ini juga mempunyai seorang anak angkat iaitu Ameena yang kini berusia dua tahun.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TETAP DENGAN PENDIRIAN YANG MANA APA DIBUAT TAK SALAH"  - DAYANGKU INTAN

Berhubung susulan laporan polis dibuat oleh pihak Hospital Putrajaya, baru-baru ini, penyanyi era 80-an, Dayangku Intan atau nama sebenarnya Tengku Intan Tengku Abdul Hamid, 54, berkata, dia berharap pihak pengurusan hospital menghubunginya sebelum membuat laporan polis.

Penyanyi yang popular dengan lagu 'Berpaut Di Dahan Cinta' itu didakwa menghina kakitangan hospital itu dalam mengendalikan wabak Covid-19 menerusi rakaman video yang dimuatnaik di Facebook: "Tak mengapa mereka buat laporan polis. Itu tanggungjawab mereka.

"Apa pun, saya tetap dengan pendirian yang mana apa dibuat (memuatnaik video) tak salah. Dari awal saya berharap perkara ini boleh diselesaikan dengan cara baik. Sepatutnya, perkara ini tidak boleh dipandang daripada sebelah pihak saja. Kena tengok video saya sepenuhnya.

"Selepas saya memuatnaik video itu, tidak ada sesiapa atau wakil hospital menghubungi saya untuk berbincang. Kalau ada, saya sedia memberi kerjasama. Tidak mengapa jika itu pilihan mereka dengan membuat laporan polis. Malah, saya tahu mengenai laporan yang dibuat terhadap saya," tuturnya.

Klik untuk gambar besar

Menurut Dayangku Intan, dia akan ke balai polis berdekatan tempat tinggalnya esok. Namun, enggan mendedahkan tujuannya ke situ: "Selepas mengetahui laporan yang dibuat, saya menghubungi balai polis itu untuk bercakap dengan Pegawai Penyiasat tapi gagal.

"Saya cuma dapat bercakap dengan anggota bertugas di situ. Memandangkan esok hari terakhir saya menjalani kuarantin, saya akan ke balai polis berdekatan rumah. Saya tak boleh nak cakap sekarang apa nak dibuat. Kena tunggu esok," ujarnya.

Dayangku Intan juga menegaskan, teguran dibuat menerusi video itu bukan kepentingan diri sendiri sebaliknya untuk semua: "Teguran saya adalah kelebihan untuk semua. Bukan untuk saya seorang saja. Kalau nak tahu, sewaktu saya di sana tidak ada orang di situ. Kaunter Covid-19 kosong.

"Saya pula tidak berani nak terus masuk ke bahagian kecemasan sebab takut saya ada wabak itu. Apatah lagi, ketika itu saya ada simptom batuk dan demam. Malah, sampai sekarang tekak dan dada saya masih kering. Batuk pula kejap ada, kejap tidak. Cuma, saya sudah tidak demam," katanya.

Terdahulu, pada Selasa lalu, Hospital Putrajaya membuat laporan polis berhubung penularan dua video yang menjejaskan imej hospital itu dan kredibiliti kakitangan serta pegawai perubatan dalam mengendalikan Covid-19. Dalam kenyataan itu, Pengarah Hospital Putrajaya Datuk Dr Nora'i Mohd Said berkata, video pertama dipercayai milik seorang selebriti yang mempunyai impak tontonan tinggi.

Video kedua pula adalah dari saluran YouTube, milik seorang lagi selebriti yang memperkatakan dan menyokong isu dibicarakan oleh pemilik selebriti pertama. Difahamkan video pertama milik penyanyi, Dayangku Intan dan kedua daripada Azwan Ali. Sementara itu, Azwan sudah tampil membuat permohonan maaf secara terbuka di Instagram dan saluran YouTube baru-baru ini.

Sementara itu, menerusi laman Instagram, Dayangku Intan telah memuatnaik 'screenshot' kata-kata seorang individu yang menghina dirinya dan anaknya yang telah meninggal dunia. Dayangku Intan meluahkan rasa kecewa dan sedih dengan sikap individu tersebut.

"Ya ALLAH kejam nya.... anak saya dah Tiada....kalau nak marah hentam lah saya....anak saya tak berdosa subhanallah moga ALLAH ampuni saya Dan Anda... kenapa tidak berhati perut doa orang Yang niayai Di makbul ALLAH semoga ALLAH sedarkan anda dengan percakapan anda.... sedih saya.... Kau manusia biasa seperti Aku...

"Ya ALLAH tolong lah.... ampuni dosa ku Ajal maut ALLAH tentu Kan usaha Aku sebagai ibu Aku tak pernah putus berusaha untuk kebaik Kan anak Yang aku sayang, Hasbiyallahu la ilaha illa huwa 'alayhi tawkkaltu wa Huwa Rabbul- 'Arshil-'Azim "cukuplah Allah bagiku; tidak Ada Tuhan selain Dia. Hanya kepada-Nya Aku bertawakkal dan Dia adalah Tuhan Yang memiliki 'Arsy Yang Agung," tulisnya.

www.myartis.com / Sumber & foto: Harian Metro & Instagram Dayangku Intan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NENEK MENINGGAL DUNIA - SYAMEL SEDIH HASRAT BAWA TUNAI UMRAH TAK KESAMPAIAN

"Sebenarnya sudah seminggu wan (nenek) dimasukkan ke Pusat Perubatan Hospital Malaya (PPUM)... tapi semalam seharian saya menemaninya di wad sehinggalah dia menghembuskan nafas terakhir. Rasa syukur apabila dapat bersamanya sepanjang hari, maklumlah sebelum ini kami tak boleh berjumpa kerana Perintah Kawalan Pergerakan dan keadaan kesihatan saya pula tak mengizinkan.

"Alhamdulillah nenek pergi dalam keadaan tenang dan terima kasih kepada semua yang mendoakan Allahyarham," demikian kata penyanyi Syamel yang reda dengan pemergian nenek tersayang, Remah Rahim, 76, yang meninggal dunia pada petang Sabtu.

Syamel, 27, bagaimanapun berkata hatinya tenang kerana dapat menemani nenek di saat-saat akhir sebelum wanita itu meninggal dunia. Sementara itu, Syamel berkata hasratnya untuk membawa nenek menunaikan umrah pada Februari lalu tidak kesampaian kerana keadaan kesihatan tidak mengizinkan:

Klik untuk gambar besar

"Sepatutnya kami pergi umrah bersama tempoh hari, ikutkan rancangan memang nak bawa nenek sekali tapi tak kesampaian kerana nenek kurang sihat. Tak ada rezeki kami nak buat umrah sama-sama, tak apalah mungkin ada hikmah atas apa berlaku ini. Nenek merupakan ibu kepada ayah saya dan hubungan kami memang rapat, dialah yang menjaga saya dan semestinya pemergian ini amat dirasai," ujarnya.

Allahyarham Remah meninggal dunia kerana sakit tua dan selamat dikebumikan di Tanah Perkuburan Islam Alam Damai, Cheras pada pagi Ahad.

www.myartis.com / Sumber & foto: mStar & Instagram Syamel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::